Urezko zerrak - Elhuyar Aldizkaria\nHasiera » Erreportajeak » Urezko zerrak\nGarai batean laborategiko bitxikeria besterik ez zena, gaur egun industrian laserrari lehia egiten ari zaio. Izan ere presio handiko ur-zorrotada guztiz mehearen bitartez, edozer ebaki daiteke: zura, altzairua, granitoa, marmola, larrua, plastikoa, etab.\nUr-zorrotadaz ebakitako pieza batzuk: altzairuzkoak, aluminiozkoak, titaniozkoak, plastikozkoak, etab.\nEdozein material ebakitzeko gai direnez, makina hauek urezko zerrak direla esatea ez da gure ustez desegokia, hasieran besterik dirudien arren, baina eman dezagun teknika honen jaiotzaren eta hedapenaren berri.\n1968. urtean, Norman Franz zientzilariak Iparrameriketan presio handiko ur-zorrotadaz materialak ebakitzeko teknika patentatu egin zuen, eta hiru urte geroago, teknika hori garatzeko industria bat martxan hasi zen. Lehenbiziko ikerketak aeronautikaren arlorako egin ziren eta laster automobilgintzaren arloa ere landu zuten. Automobilgileek izan ere, composite materialak beren barne-egitura molekularra aldatu gabe ebakiko zituzten tresnen premian aurkitzen ziren.\nUr-zorrotada ebalearen arrakasta, ikaragarria izan da harez gero. Gaur egun adibidez, munduan honelako 1.500 makinatik gora ari dira lanean eta horietako bostehunetik gora Europan bertan. Europan Suedia eta Aleman Errepublika Federala hasi ziren lehenbizi teknika hau erabiltzen eta geroxeago hedatu zen Frantziara. Suedian esate baterako, Karman enpresan zur eta kartoizko puzzleak egiten dituzte ur-zorrotadaz.\nMakinak zenbakizko kontrolez eta ordenadorez gobernatzen dira, puzzlean behin ere bi pieza berdin ez daudela segurtatuz. Sistema honek gainera, badu beste abantaila bat: ebakitako piezak puzzlean bertan muntaturik gelditzen dira. Beraz, ez da harritzekoa enpresa suediar hau puzzletan munduan nagusi izatea eta ur-zorrotadaren teknika goraipatu nahi izatea.\nFrantzian 1988.eko hasieran inauguratu zuten urezko zerraz baliatzen zen lehen zentrua eta enpresa askok eskatu du bertan saiakuntzak egitea. Edozer gauza ebakitzen dute: sagarrak, gaztak, hormigoia, altzairua, beira, zura, marmola edo composite materialak. Balen kontrako 35 milimetro lodiko beira adibidez, guraizak papera bezalaxe ebakitzen du ur-zorrotada meheak. Balek egin ezin dutena, ur-zorrotadak lortzen du.\nTeknikaren oinarria, oso sinplea da. Ur-zorrotada mehea, oso abiadura handian proiektatzen da. Abiadura 600 eta 900 metro segundoko bitartekoa izaten da; soinuarena baino bi edo hiru aldiz handiagoa alegia. Urak abiadura hori lor dezan ordea, 2.000 eta 5.000 bar bitarteko presiotara konprimatu behar da eta hori ezin dezake edozeinek lortu. Etxeko sukaldean adibidez, urak hiru bar inguruko presioa besterik ez du edukitzen.\nMakinan erabiltzen den urak, garbia izan behar du. Zirkuituko piezak honda ez daitezen, urari karea, mineralak eta beste ezpurutasunak kendu egiten zaizkio. Horretarako ura iragazi eta material gehigarriak eransten zaizkio.\nLarrua ebakitzeko ur-zorrotada. Instalazioa ordenadorez gobernatzen da.\nUra egokitu ondoren, lehenbizi ponpa baten bidez hamar bar inguruko presioa ematen zaio eta hortik presio handiko ponpara pasatzen da. Hor pistoi hidrauliko handi batek pistoi txiki bati bultzatzen dio urari 4.000 bar-eko presioa emanez.\nPresio handiko ura altzairu herdoilgaitzezko tutuetan zehar muturreraino joaten da. Tutuak diametro txikikoak eta horma-lodiera handikoak dira eta muturrak oso material gogorrezkoak; zafirozkoak adibidez. Mutur edo injektagailuen zuloa diametro desberdinekoa izaten da ebaki behar den material-mota eta lodieraren arabera.\nNormalean milimetroaren 12, 18, 25 eta 35 ehunenekoa izaten da injektagailuen barne-diametroa (beraz ur-zorrotadaren diametroa). 2.000 bareko presioan, urak 640 m/s-ko abiaduraz irteten du; presioa 3.000 barekoa bada, uraren irteera-abiadura 770 m/s-koa eta 4.000 barekoa denean abiadura 900 m/s-koa. Beste era batera esanda, abiadurak 2.300, 2.800 eta 3.200 km/h-koak dira.\nAbiadura ikaragarri horietan urak ez du busti ere egiten zeharkatzen duen materia. Beira-zuntzeko plaka bat adibidez, ebaki daiteke oso azkar (minutuan 100 metrotik gora) batere busti gabe.\nUr-zorrotadaren beste abantaila handi bat hotzean lan egin ahal izatea da. Beraz, lantzen diren piezak ez dira berotzen eta beren material-egitura ez da aldatzen. Laserrez piezak ebakitzen direnean adibidez, abantaila hori ez dago. Laserrak piezak erreta ebakitzen ditu eta ertzak belztuta uzten dizkie. Altzairua ebakitzen denean adibidez, laserrez materialaren egiturako aleak urtu egiten dira eta zenbait kasutan hori kaltegarria da; altzairu tenplatuaren kasuan adibidez. Ur-zorrotadak ordea, ez du horrela ebakitzen. Lehenengo material-partikulak desplazatu egiten dira eta gero erauzi. Nolabait esan, bapateko higadura da urezko zerra hauekin gertatzen dena.\nEbaketa-teknika honen beste abantaila bat, makina bakar batek zorrotada asko (zortziraino adibidez) elikatu ahal izatea da. Laserrean aldiz, izpi bakoitzak bere ekipamendu osoa behar du.\nLaserraz zein ur-zorrotadaz piezak ebakita, material asko aurrezten da, zeren eta beste sistemetan harrotzen diren txirbilak ez bait dira ateratzen. Ebaketa-lerroa oso estua da eta ia materialik ez da galtzen.\nBadirudi zorrotada presio eta abiadura horietan lanean ari delako ur asko gastatu behar duela, baina ez da horrelakorik gertatzen. Presioen arabera, 2,5 eta 0,4 litro bitartean behar dira minutuko. Beraz 240 orduko gehienez. Erabilitako ura dekantatzea komeni da estolderiara isuri aurretik; ez bait da egokia ur poluitua botatzea.\nZorrotadaren konposizioari begiratuz, hiru motakoak direla esan daiteke. Ur hutsa, polimeroz nahasturiko ura ala material urratzailez nahasturiko ura erabiltzen da ebaki behar den material-motaren arabera. Material biguna eta mehea denean, ur hutsa aski da ebakitzeko. Pieza lodiak ebakitzeko ordea, urari polimeroak nahasten zaizkio.\nRobota prest dago ur-zorrotadaz automobilaren plastikozko aginte-taula ebakitzeko.\nPolimeroek izan ere, urari koherentzia molekularra hobetzen diote eta horrela injektagailutik urrutirago lan egin daiteke. Ur hutsaz esate baterako hogei bat zentimetrotik aurrera zorrotadari airea nahasten zaio eta injektagailutik 70 zentimetrora zorrotadaren ordez ur-lurrina egoten da. Urari %3 polimero nahastuta, zorrotadaren gorputza ez da hain azkar desegiten, ura liskatsuagoa delako.\nBeste aukera bat, urari urratzaileak nahastea da. Sistema hau material gogorrak ebakitzeko erabili ohi dute: altzairua, granitoa, marmola eta titanioa bera ebakitzeko adibidez. Kuartzozko urratzaileak urari nahastuta ere, ebakitako ertza garbi eta bizarrik gabe gelditzen da.\nDena den, ur-zorrotadazko ebaketaren abantailarik baliagarrienetakoa, erraz automatizatu ahal izatea da. Gaur egun produkzio-zelula malguak hitzetik hortzera aipatzen diren garai honetan, ur-zorrotadena sistema ezin hobea da. Automobilgintzan esate baterako, automobilaren barruko aginte-taula ebakitzeko trokelak hogei milioi pezeta inguru balio ditu. Gastu handia da inola ere, baina automobil-serie handiak eginda erraz amortiza daiteke. Gaur egun ordea, automobil-ereduak gero eta azkarrago aldatzen dituzte eta prentsa hidraulikoetako trokel garestiak amortizatzea ez da hain erraza.\nGainera automobil-eredu berak gaur egun bariante asko izaten ditu erosleak aukera handiagoa izan dezan eta horrek ere trokela aldatzea eskatzen du. Ur-zorrotadaz arazo guzti horiek erraz konpontzen dira. Zenbakizko kontrolezko programa batek gobernatzen du ur-zorrotada eta ebaki behar den piezan aldaketak badaude, aski da ordenadorean jasorik dagoen beste programa bat ipintzea. Beraz ur-zorrotadak fabrikazio-zelula malguetan erabiltzeko aproposak dira eta prentsa hidraulikoetako trokel garestiak ez.\nElektronikaren esparruan erabiltzeko ere oso egokia dirudi urezko zerrak; zirkuitu inprimatuen plakak ebakitzeko batez ere. Elikadura-arloan, zer esanik ez. Ur-zorrotada da ebakitzeko tresna neutro bakarra. Bestetik, ikerleak ur izoztuz ebakitzeko saioak egiten ari dira. Kontutan hartu behar da 3.000 bareko presioan ura ez dela 0°C-tan izozten; -15°C inguruan baizik. Beraz ura presiopean -10°C-ko tenperaturan eduki nahi dute, eta injektagailutik irten bezain azkar, atmosfera librean izoztu egingo da. Horrela izotzak ebakiko du pieza.\nTeknika hau erabiltzeko ekipamenduan, garrantzi berezia bi elementuk dutela esan daiteke: ponpak eta injektagailuak. Bertin etxeak 7.000 bareko presioa lortzeko ponpak eta injektagailuak hobetu egin ditu, hasierakoa baino hamar aldiz iraupen handiagoa lortzen dutelarik.\nUr-zorrotadak duen beste ahalmen bat, lodiera edota pisu berdin ala desberdineko plaka gainjarriak ebaki ahal izatea da. Horrela aldiko pieza bat baino gehiago ebaki daiteke. Gainera piezaren forma edozein izan daiteke. Marmolezko plaka bat zakurraren forman ebaki daiteke adibidez, edo zuhaitz baten forma emanez.


Greaziako Gerra Zibila hasi\nBigarren Mundu Gerrak gerra zibileko egoeran utzi zuen Grezia. Bi bando zeuden, partisano komunistak (Jugoslaviaren eta zeharka Sobietarren babesa zutenak) eta erregezaleak (briainiarren babesa zutenak). Hainbat puntu estrategiko zituen Greziak, honek AEB eta SEBSren interesa piztu zuen, baina ez ziren zuzen-zuzenean gerran sartu.\nEstatu Batuek Gerra Hotzean komunismoaren aurka eraman zuten politikaren oinarrria izan zen. 33. AEBtako presidentea, Harry S. Truman sortu zuen, bertatik datorkio izena. Doktrina hau demokrazia zuten herrialdeak babesten zituen, komunismoaren hedapena gaitzesteko, hau AEBtako kapitalismoa arriskuan jartzen zuelako\nMendealdeko herrialdeek Alemania bateratu nahi zutenez, Stalinek Berlin lurrez blokeatu zuen; hiria Alemaniako mendebaldeko eremutatik isolatuz. Orduan Estatu Batuak aireko zubi bat eratu zuen, Mendebaldeko Berlingo biztanleen hornikuntza bermatzeko. Hurrengo urtean Sobietarrak blokeoa altxatu zuten; baina sortu zen krisiaren ondorioz Alemania bitan banatu zen: AEF (Mendebaldeko blokean zuen eragina, demokrazia) eta AED (Ekialdeko blokean zuen eragina, SESBek zuzenduta eta erregimen komunista)\nEstatu Batuek Mendebaldeko Europari eskaini zuten laguntza ekonomikoa, kontinentea Bigarren Mundu Gerran jaso zituzten suntsiketak konpontzeko. Planaren helburu nagusia zen komunismoaren hedapena gelditzea, AEBtarako komunismoaren hedapena kaltegarria baitzen\nJugoslavia-SESB harremanen hausketa\nTito - Stalin (urteko Jugoslaviako eta SESBko buruzagiak) harremanak 1948an apurtu egin ziren Stalin Kominform-etik Jugoslavia atera zuenean. Stalinek hau egin zuen beldurra zuelako Jugoslaviaren, Greziako Mazedoniaren eta Bulgariaren bat egiteari, Titoren eraginpean egongo zen estatu bat eratuz, SESBen barruan baina Stalinen eraginaren kanpoan.\nTxinako Gerra Zibilaren Amaiera\n1927an piztu zen Gerra Zibila amaitu egin zen urte honetan. Txinako alderdi komunistak Txinako alderdi nazionalista garaitu zuen. Orduan alderdi komunistak Txinako Herri Errepublika aldarrikatu zuen, eta elkarri laguntzeko itun bat sinatu zuen Stalinekin\nNazioarteko erakundeak sortu\nUrte honetan Comecon eta NATO sortu ziren:\n- Comecon: SESBren inguruan sortu zen estatu komunisten erakundea izan zen. Erakundea estatu-kideen arteko kooperazio ekonomikoa bermatzen zuen.\n- NATO: Mendebaldeko Europako eta Ipar Amerikako herrialdeek eratu zuten nazioarteko erakundea da. Erakunde hau gobernu harteko aliantza militarra bermatzen du, eta arlo politiko, militar eta ekonomikoan laguntza ematea da bere helburua\nKorea bi eremutan zegoen banatuta, Ipar Korea (komunista, SESBek begiko zuena) eta Hego Korea (mendebaldeko blokearen aldekoa, Estatu Batuen babesa zuena). Ipar Korea Hego Korea inbaditzen saiatu zen, baina NBEk Kasko Urdinen parte-hartzea onartu zuen hegokorearren alde. Honek buelta eman zion egoerari, eta 1953an bi Koreak armistizioa sinatu zuten, hasieran zegoen lurralde banaketa errespetatuz.\nAEBko eta SESBeko buruzagiak aldatu ziren, eta honen ondorioz bi blokeen arteko harremanak baretu ziren. Hala ere hainbat krisi egon ziren bi potentzien artean. Eisenhower hartu zuen Estatu Batuetako buruzagitza, eta Nikita Khrustxev SESBkoa.\n1955ean Ekialdeko Europako herrialdeek sinatu zuten ituna izan zen. Aliantza hau SESB zuen buruzagitzan, eta NATOri kontra egitea zuen helburu nagusitzat. Ere bai "Adiskidetasun, Lankidetza eta Elkar Laguntzaren Ituna" deritzo Varsoviako Ituari.\nSESBeko buruzagi berriarekin bloke komunista zabaldu zen. Horren ondorioz, Hungarian komunismoaren aurkako mugimendua sortu zen. Armada ere jarri zen mugimendu honen alde. Hainbat manifestazio gisa hasi zena, matxinada izaten amaitu zen. Orduan Hungaria NBE-ri eskatu zion herrialde neutral gisa onar zezala. Azkenean, Sobietarren tankeak sartu ziren Budapesten, matxinada eta haren eskakizunak bertan bera utziz\nSuezko Kanalaren krisia\n1956an Egiptoko presidenteak Suezko kanala nazionalizatu egin zuen. Frantzia eta Erresuma Batuak kanal horren akziodunak ziren, eta zen zuten erabaki hori ondo hartu. Orduan bi herrialde horiek Israelen laguntzarekin operazio militar bat prestatu zuten kanala berenganatzeko. Operazioa porrot egin zuen, eta Estatu Batuak eta SESBek NBE presionatu ostean, armada britaniarrak eta galoak erretiratzeko agindu zuen mundu mailako erakundeak.\nSESB-Txina harremanen hausketa\n1950tik SESB eta Txinaren arteko harremanak pixkanaka ahultzen joan ziren, eta azkenean 1960an ia guztiz hautsi ziren. Haustura honen zergatia bi herrialdeak zituzten interes nazionalak oso ezberdinak zirelako. Honek Txina SESBetik urrundu zuen, eta Estatu Batuetara hurreratu zuen.\nBerlingo Harresiaren eraikuntza\nAlemania zatitu zenean, Berlin bi sektoreetan banatu zen: Mendebaldekoa, AEFri zegokiona, eta Ekialdekoa, AEDari zegokiona. Bi aldeetako biztanleria desberdintasun asko zituen: Mendebaldean aberatsaragoak ziren ekonomia arloan, eta gainera Ekialdekoak baino askatasun gehiago dituzte. Hori zela eta ohikoa zen Ekialdeko biztanleak Mendebaldera ihes egitea. Hori ekiditeko agintari komuniestek harresia eraikitzeko agintea eman zuten\n1959an, Kuban, Fidel Castrok boterea eskuratu zuten Batista diktorea kargutik kentzean. Estatubatuarrek irletan zuten interesarerako txarra zen Kuban zegoen gobernu berria. Orduan 1961ean erbesteratu kubatarrek Estatu Batuen babesarekin Cochinos badia inbaditu zuten, Castroren erregimena boteretik kentzeko. Inbasioa porrot egin zuten, eta horren ondorioz, Fidel Castrok SESBera hurbildu zen.\n1962an Estatu Batuetako presindenteak, Kennedyk, Kubaren itsas-blokeoa agindu zuen, Kuban Estatu Batuetako hegazkin epioiek sobietarren misil nuklearrak jaurtitzeko arrapalak hauteman ostean. Itsasontzi estatubatuarrak itsasontzi sobietarrak geldiarazten zituzten, baina itsasontzi sobietarrak ez ziren gelditzen. Azkenean, itsasontzi sobietarrak erretiratu ziren eta misil-arrapalak desegingo zituztela esan zuten sobietarrek; baldin eta Estatu Batuek agintzen bazuten ez zutela Kuba inbadituko\nVietnamgo Gerraren hasiera\n1954tik aurrera Vietnam bitan banatu zen: Ipar Vietnam (erregimen komunista zuena) eta Hego Vietnam (erregimen diktatoriala zuena, AEBren babesaz). Hego Vietnamen gerrilla komunista bat zegoen (Vietcong), Hegoaldeko gobernuarekin amaitu nahi zuena. Orduan, Estatu Batuek tropak bidali zituzten Vietnamera 1964an, komunismoa Vietman osotik edatzeko beldurra zeukaten-eta. Estatu Batuentzat oso inportantea zen Hego Vietnam, eremu hartako meatze-aberastasunak kontrolpean baizituzten\nArma Nuklearrak Ez Ugaritzeko Ituna\nItun hau arma nuklearren erabilera eta planetan duten inpaktua mugatzea zuen inpaktu gisa. 190 herrialde zeuden itun honen barruan, eta horietako bost bakarrik arma nuklearren jabe izan zitezkeen: Estatu Batuak, Erresuma Batuak, Frantzia, SESB (Errusia geroago) eta Txinako Herri Errepublika\n1968aren udaberrian , Alexander Dubcek-ek (Txekoslovakiako Alderdi Komunistako burua zena) herrialdean hainbat aldaketa sakon proposatu zituen (askatasuna aitortzea, zentsura kentzea...), eta itxaropen handiak piztu zituen biztanleen artean. Baina SESBek ez zuen onartu. Orduan Varsoviako Ituna sinatu zuten herrialdeek Txekoslovakia inbaditu zuten, Dubcek-ek proposatu zituen aldaketak baliogabetuz. Handik aurrera Txekoslovakia Moskuren menpean geratu zen\nSALT I Hitzarmena\nEstatu Batuek eta SESBek sinatu zuten hitzarmen bat izan zen. Hitzarmenak armen kontrola (nuklearrak barne) zehazten zuen bi potentzietan\n1973an Egipto eta Siria Israel erasotu zutenean Israel zituen petrolio-hobiak zirela-eta. Estatu Batuak Israeli eman zion babesa, eta SESBk arabierri. Bi potentziek gainera, NBE presionatu zuten bitartekari-lanak egin ditzan. Azkenean su-etena adostu zuten, baina petrolio-ekoizleak ziren herrialde arabiarrek petrolio-salmenta blokeatu eta ekoizpena gutxitu zuten, Mendebaldeko blokea Usaraelekin aliatu ez zedin. Horrek guztiak ekonomia-krisi larri bat piztu zuen nazioartean\nVietnamgo Gerraren amaiera\n1968an Vitcongek erasoaldi bat jo zuen, agerian utzi zuena ezinezkoa zela tropa estatubatuarrek gerra irabaztea.Urte bat geroago AEBko presidentea gerra amaiaraziko zuela agindu zuen. 1973an azkenean su-etena sinatu zuten Ipar Vietnamek eta Estatu Batuek.Estatu Batuak tropak erretiratu zituen, eta herrialdea atzera ere batzea adostu zuten.Bi milioi pertsona hil ziren, eta milioika zaurituta geratu ziren, gehienak konpon ezineko ondorioekin.Gerra hau izugarrizko porrota izan zen Estatu Batuentzat\nVietnamgo Gerrak Estatu Batuak munduan zehar zuten posizioa ahuldu zuen. Horregaitik Gerra Hotza apur bat baztertu egin zuten lau urtez, barealdi batez. Helsinkiko Konferentzian (1973-1975) bi superpotentziek zenbait oinarri ezarri zituzten Ekialdearen eta Mendebaldearen arteko harremanak konfiantza-girokoak izan zitezen aurreratzean. Barealdi hau 1977an amaitu zen\nVietnamgo Gerra amaitu ostean bi eremuetako lehiak jarraitu ziren 1975rarte, Ipar Vietnamgo tropek Saigon (Hego Vietnamgo hiriburua) hartu zutenerarte. Orduan, 1976an Vietnam batu zen Vietnamgo Errepublika Sozialista eratu zen, eta bloke komunistan sartu ziren.\nSobietar inbasioa Afganistanen\nSESBek Asia inguruan zehar eragin handiago izan nahi zutenez, 1979an Afganistan inbaditu zuten.\nIrango iraultza islamiarra\n1979an Iranen gertatu zen iraultza Iran estatu independiente bezala bilakatzea izan zuen ondorioz. Iranen zegoen monarkia boteretik kendu zen, eta errepublika islamiarra boterean jarri zen. Estatu Butuak erregealdi horren aldi zeuden, horregatik etsaitasun-etapa bat sortu zen bi herrialdeen artean. Teheranen zegoen Estatu Batuetako enbaxada erasotu ziotenean izan zen momenturik larrienetarikoa, 444 egun ostean bertan bahituta zeuden langileak eta diplomatikoak askatu zituztenean\n1979an Nikaraguan boterean zegoen diktadura kontserbadorea boteretik kendu eta komunismoaren antzeko erregimen bat ezarri zuten. Hau Estatu Batuen idealken kontra zegoenez, oposizio armatua ezarri zuten. Iraultza honek Nikaragua krisialdi ekonomiko sakon batean sartu zuen. Azkenean, 1990ko hauteskundeetan erregimen irautzaileak boterea galdu zuen, eta Estatu Batuak babesten zuen batasun politikoa hartu zuen boterea\nGalaxietako gerra, estatubatuarren ekimena\n1983an Estatu Batuek erdi-mailako irismeneko ehunka misil ezarri zituen Mendebaldeko Europan, SESBen lurraldearen kontra inpaktatzeko prest zeudenak. Gainera Defentsa Estrategiko Ekimena jarri zuten martxan, galaxietako gerra deritzoguna. Honen helburua AEB SESBren misil nuklearren erasoetatik defendatzea zen, espazioko ezkutu bat sortuz. SESBek ezin izan zion horrelako erronkari erantzun, krisialdi ekonomiko eta politiko batean baitzeudelako\nSobietar Batasunean zeuden arazo larriak konpondu nahian, Gorvatxov presidenteak erreforma ezarri zuen herrialdean, eta hurbiltze- eta elkarriaketa-politika jarri zuen martxan AEBrekin, SESBeko ekonomia hondoratzen ari zen armamentu-norgehiagoka geratzeko. Bi urtez saiatuz gero, Genevako bileran eta Islandiako bileran, hirugarren batzarrean Estatu Batuek eta SESBek armagabetzea adostu zituen Washingtongo Itunaren bidez.\nBerlingo Harresiaren erorketa\n1989an, haren eraikuntzaren 28 urte ostean, jendea era librean pasa zen harresitik. Ekialdeko Berlingo pertsona asko Mendebaldeko Berlinera ihes egin zuten. AEDko eta AEFko muga hautsi zen 1989ko azaroaren 9an. Mendebalko biztanleriak esku zabalez hartu zituzten ekialdekoei, adibidez, tabernetan garagardoa dohainik eman zuten hainbat egunez\nEkialdeko Europako iraultza demokratikoak\n1989an Europako Ekialdeko herrialdeetan sobiet gisako komunismoa boteretik kendu zuen mugimendua izan zen. Herrialde gehienetan iraultza pazifikoak izan ziren, Errumanian izan ezik. Sei iraultza sartzen dira honen barruan: Poloniakoa, Hungariakoa, Berlingo Harresiarena, Txekoslovakiarena, Bulgariarena eta Errumaniarena\nBigarren Mundu Gerra ostean Alemania bitan banatuta geratu zen: alde batetik AED zegoen, eta bestetik AEF. 1990an, Berlingo Harresiaren jauzkeraren urte bat beranduago, Alemaniako bi estatuak bateratu ziren, gaur egun ezagutzen dugu Alemania eratuz\nSTART I Ituna\n1991an SESB eta Estatu Batuek sinatu zuten itun bat izan zen, potentziak autoerregulatuko zituztela armamentu kopurua bermatzen duena.\nVarsoviako Itunaren deusezketa\nHerrialde komunisten artean 1955an sinatu zen ituna 1991ean deuseztu zen, Berlingo Harresiaren erorketa eragindako iraultzengaitk. SESBek disoluzio ofiziala onartu zuen. 1999an Varsoviako Itunean zeuden hainbat herrialde NATOra sartu ziren\n1991an SESBek zuen egoraren ondorioz desegin zen, eta lehen Sobietar Batasuna zena, hamabost estatu independientetan bilakatu zen.


Gorantza egiteko derbia | Athletic Club\nHasieraAlbisteakGorantza egiteko derbia\nGorantza egiteko derbia\nEmakumezkoen Athletic Club taldea Real Sociedaden zelaira doa igandean; bertan, bakarrik Ligako partidu bakar batean ez du punturik lortu\nEmakumezkoen Athletic Clubek Real Sociedad izango du aurrez aurre datorren igandean, Iberdrola Lehen Mailaren bosgarren jardunaldian. Azken asteburuan lehiaketak izan duen etenaldiaren ondoren, zuri-gorriak berriro lehiatuko dira, oraingoan Real Sociedaden aurka Reale Arena zelaian (igandea 13an, 16:00etan). Lehoi emeen eta txuri-urdinen arteko hamabosgarren partidua izango da zelai donostiarrean, eta hirugarrena Realeko estadioan.\nAurrekariei so eginez gero, zuri-gorriek balantze hobea dituzte; izan ere, etxetik kanpo gipuzkoarren aurka jokatutako 14 partiduetatik, 8 irabazi dituzte, 5 berdindu eta behin bakarrik galdu du Athleticek Zubietan 2-0eko emaitzaz (2016-2017 denboraldia). Derbia Reale Arenan jokatuko da berriro ere, azken sasoian gertatu zen bezala -orduan Joseba Aguirrek zuzendutako jokalariek 2-2 berdindu zuten-, baita orain dela bi denboraldi ere, Athletic Clubek 1-4ekoaz erabateko garaipena lortu zuenean. Erika Vazquez, 7 golekin, eta Nekane, 4-rekin, zelai donostiarrean gol gehien sartu dituztenak izan dira.\nReal Sociedad partidurik galdu gabe helduko da derbira, eta Angel Villacamparen jokalariek azken emaitzen norabidea aldatzea izango dute helburu talde zuri-gorriarentzat oroitzapen onekoa den bisita honetan.\nZuzendaritza Batzordeak gaur arratsaldean erabaki du finalerdietarako kanporaketa San Mamesen jokatzea. oraindik zehazteke dago ordutegia\nCD Tacon, Erreginaren Kopako final-laurdenetako aurkaria\nAthletic Clubek etxean jokatuko du talde madrildarraren aurka, otsailaren 26an edo 27an, partida bakarrera\nLan plangintza otsailaren 17ra arte\nKopako final-zortzirenetako neurketan irabazi ondoren Realaren aurka derbia jokatuko du igandean (12.00) Lezaman\nAthletic Lezaman ikusteko autobusak igandean\nAthletic Clubek eta Autobuses La Unionek akordioa lortu dute San Mames-Lezama-San Mames ibilbidean joan-etorria doan egiteko\n2020ko ots. 11a\nAthletic Erreginaren Kopako final-laurdenetan da dagoeneko\nZuri-gorriak luzapenean sailkatu dira, azken hogei minutuetan egindako hiru golei esker, UDG Teneriferen aurkako partida orekatu baten ondoren


nik jokoetan hartzea!\nAitamen lurrari lotua!\nukanik ere ontasun...\nzer nahi non-nahi tinkatzen...\ndute tratu merke egiten!\nBainan bordazainak non dira?\nAger dite(ze)la argira!


0-6 urte artean garatzen da garunaren %90a eta funtsezkoa da adin horretan oinarriak finkatzea. Geroko ikasketa prozesuan arazo bihurtu ez daitezen, 4-5 urteko haurren burmuinek ikusmena, entzumena eta motrizitatea ondo prozesatzen al dituzten aztertzen eta lantzen dute Atarrabiako Paz de Ziganda ikastolan. Prebentzioan programa eredugarria du aurtengo Nafarroa Oinez antolatu duen ikastetxeak.\nPaz de Zigandako haurrak jolasean.Mikel Garcia\n4 urterekin lengoaian, arretan… zailtasunen bat duten haurrak identifikatzen dituzte Paz de Zigandako irakasleek, ondoren neurozientzietan doktore den Maria Lópezek ikus ditzan. Haurren burmuinaren garapenean espezialista da López espainiarra eta urtero etortzen da Atarrabiako ikastolara: 4 urte dituztenean ikusten ditu umeak, ikasturte hasieran; berak emandako aholku eta ariketekin hobekuntzarik egin al duten jakiteko itzultzen da ikasturte horren bukaeran; eta bilakaeraren emaitzak aztertzeko 5 urte dituztenean bueltatzen da. Guztira hiru bider, Lehen Hezkuntzarako jauzia egiterakoan, irakurketa eta idazketara, zailtasun txiki zena arazo larri bihur ez dadin. “Gure altxorra da Mariak oso ondo identifikatzen duela umeari zer gertatzen zaion, eta hori abiapuntua da arreta pertsonalizatua egiteko. Irakasleentzat abantaila handia da, askotan ez dakitelako zein den zehazki umeak duen arazoa, eta Mariak berehala argitzen du”, dio Iñaki Erroz ikastetxeko zuzendariak.\nHasteko, haurraren garapen fisiologikoa aztertzen du Lópezek; alegia, osasun arazorik duen. Begetazioek edo mukiek entzumen arazorik sortzen al dioten, arreta jartzen ez duen ikaslearen problema ez ote den azukre, txokolate, Coca-cola… gehiegi hartzen duela, hitz egiteko zailtasunaren errua arnas koordinazioak al duen…\nBehin arazo fisiologikorik ez dagoela baieztatuz gero, arlo sentsoriala aztertzen du neurozientzietan doktoreak; hots, ea umea munduarekin ondo konektatuta dagoen ikusmen, entzumen eta ukimen eremuetan. Ikusmenean arazoren bat badu, ez du gustura margotuko; ez badu entzuten, deskonektatuta egongo da eta ez ditu irakaslearen arauak ulertuko; eta ukimen arazoak baditu, minarekiko hiposentikorra bada adibidez, kolpeak hartuko ditu konturatu ere egin gabe, traketsa izango da, dena ukitu nahiko du eta margotzeko edo idazteko arazoak izango ditu. Aurrerago ikusiko dugunez, kontua ez da ea ondo ikusten, entzuten, ukitzen duen, baizik ikusten, entzuten eta ukitzen duen hori garunak ondo prozesatzen eta barneratzen al duen.\nAzken urratsa fisikoa litzateke; umearen psikomotrizitatea aztertzea. Baliabide egokiak ditu koordinaziorako, orekarako, gorputzaren jarrerarako, gorputza espazioan kokatzeko, begia eta eskua koordinatzeko?...\nLópezen hitzetan, garrantzitsua da ziurtatzea burmuinean sartzen den informazioak ahalik eta kalitate onena duela, adin horretan garatzen ari direlako umearen sistema sentsorial guztiak: “Ni ez nago garapen intelektualarekin kezkatuta, garapen hori eman dadin aurreko guztia begiratzen dut, oinarriak. Burmuina ondo antolatua baldin badago, erraza izango da garapen intelektuala, ikasketa prozesua, eta ez baldin badago, zaila”.\nGaruneko “oztopoak” nola antzeman?\nEbaluazio neurofuntzionalak egiten ditu Maria Lópezek, umeak bere adinari dagokion burmuin-garapena duen jakiteko. Adibidez, ume batek marrazteko burua mahai gainean etzaten badu, ikus-eremu bat ezabatzen egon daiteke, irudiak mugimenduan ikusten dituelako, ez dituelako ezker eta eskuin begiak (bi ikus-eremuak) ondo koordinatzen: “Ibili bitartean hanka batek besteari ostikoak emango balio bezala da, begi batek besteari ostikoak ematen dizkio, edo begi bat alde batera doa eta bestea bestera, edo saltoka, edo bat bestea baino azkarrago…”. Ikusmenarekin eta motrizitatearekin lotuta, haurrak mugimendu begi-motore heldugabeak izan ditzake eta mugimendu horiek landu egin beharko ditu, gauzen segimendua begiekin egin dezan, eta ez gorputz osoarekin edo lepoarekin, bestela gero gorputz osoa mugituz irakurtzen bukatuko duelako.\nEntzumena berriz, irratia bailitzan muntatzen da garunean, eta umeak ikasi behar duen lehen gauza da entzumena pizten eta itzaltzen. Haur batzuek piztu eta itzaltzen dute oso ondo jakin gabe noiz, gelan deskonektatuta daukate botoia eta ez diote irakasleari entzuten. Beste hainbatek soinu iturria aurkitzeko arazoak ditu, 360 graduko eremuan bilatu behar dugulako iturria, baina ikusmenak 120 gradu hartzen ditu. Esaterako, irakaslea atzean baldin badaukagu eta bere ahotsa ezkerretik edo eskuinetik datorren identifikatzeko zailtasunak baditugu, denbora gehiago galtzen da hori zehazten eta informazioa galtzen da. Bolumena kontrolatzea ere garrantzitsua da: hiposentikorrek normala baino altuago hitz egitea behar dute, eta hipersentikorrek aldiz –zarata dagoen lekuetan berehala negarrez hasten diren horiek–, baxuago. Soinuak filtratzeko arazoak izanez gero, ez dira gai izango interesatzen ez zaizkien hotsak kanpoan uzteko eta irakaslearen ahotsean zentratzeko: “Gelan dauden entzumen eta ikusmen estimulu guztietatik irakaslearekin, arbelarekin geratu behar da umea, baina ez baldin badaki garrantzitsua dena eta ez dena banantzen, dena sartuko zaio buruan, hots pila, eta kaosa da hori, informazio ez-antolatu asko. Horrek eragingo du gehiago ezin duenean haurrak zuzenean bere buruko ‘irratia’ itzaltzea, edota jasotako informazioa ere halaxe ateratzea: asko eta antolatu gabe. Nire lana da ziurtatzea informazio sarrera modu antolatuenean emango dela”.\nMaria Lópezek argi utzi nahi izan digu berak ez duela begiekin edo belarriekin lan egiten, baizik eta begiek eta belarriek garunera bidaltzen dutenarekin. “Batzuetan gurasoek edo irakasleek susmoa dute umeak ez duela ondo ikusten, oftalmologora eraman eta honek esaten die ez duela ezer. Ez du ezer begietan, baina horrek ez du esan nahi burmuinak ondo egiten duenik bere lana, irudiak ondo antzemango ditu begiak, baina arreta bisuala, espazioa antzemateko modua, memoria bisuala, ikusi eta entzutearen arteko lotura… gaizki egon daitezke. Informazioaren prozesamenduan egon daiteke arazoa eta burmuinak entrenatu egin behar du hori”. Baina nola?\nArazoa antzeman ondoren, zer egin?\nEstimulazio programa bat prestatzen da, bi norabidetan: batetik, ikastolan taldean lantzeko ariketak (psikomotrizitatea, esaterako), eta bestetik, etxean haur bakoitzak lantzekoak (adibidez ikusmen estimulazio zehatzak). Bigarren horiek zehazteko, ikusitako haur bakoitzaren gurasoekin biltzen da López. Gainera, ikasturtero hitzaldi bana eskaintzen du Paz de Zigandan: bata gurasoentzat, eta irakasleentzat bestea.\nHain zuzen, irakasleek prestakuntza jaso dute arlo honetan eta ikastolan egiteko diren ariketetan ikasle guztiek hartzen dute parte Haur Hezkuntzan, egunero. Hala, ez da arraroa Paz de Zigandan haurrak lau hankan ibiltzen aurkitzea, ikusmena estimulatzeko. Modu horretan, lurrarekiko distantzian konbergentzia bisual ona al duten frogatu dezakete, eta konbergentzia hori landu, ondoren irakurtzeko haurrak beharko duen distantzia bisualean eroso egon dadin. Entzumenari lotuta, programa berezia dute: makina batekin, hamar saiotan bolumen desberdinetan frekuentzia ugari filtratzen dizkiete umeei, aztertzeko ez zenbat entzuten duten, nola entzuten duten baino. Aparailuari esker, entzumena entrenatzen edo estimulatzen du ikasleak. “Irakasleen txipa aldatzea garrantzitsua izan da; berez, 4-5 urteko ume batek ikasi egin nahi du, mundua ezagutu, estimulatuta dago eta zaila da adin horretan alferra izatea. Beraz, ez badu egiten, izango da arazo bat duelako, ez dagoelako eroso ikasten”, azaldu du Gemi Sorabilla ikastolako orientatzaileak.\nDuela hamar urte abiatu zuten egitasmoa, eta inbertsio eta apustu handia egin dute horren alde. “Laguntza taldeak beti izan ditugu, baina adibidez ikasleak gaizki irakurtzen bazuen, irakurtzeko gehiago ematen genion, eta arazoaren oinarrira joateko asmoz hasi ginen estimulazio programa lantzen. Izan ere, normalean informazio irteeretan jarri ohi da laguntza, ikasle batek ikasketetan arazoak dituenean irteeran ikusten direlako: gaizki irakurtzen edo hitz egiten du, zailtasunak ditu idazteko… baina benetan arazoa informazio sarreran dago, nola entzuten, ikusten duen ikasleak, nola mugitzen den”, azpimarratu du Sorabillak. 1.000 ikasletik gora ditu Paz de Zigandak, 150 inguru 4 eta 5 urtekoak, eta horietatik urtean 15 bat ume ikusi ohi ditu Maria Lópezek –baita ikastetxetik kanpokoren baten batzuk, gurasoek hala eskatuta–. Ekimen honekin, emaitza oso onak lortu dituzte: madrildarrak hartzen dituen ume gehienen burmuin-garapen tasa %70-80koa da –%100 litzateke aproposa–, eta tratamenduaren ostean batez beste %95-97koa da. Garapen arazo larriagoak dituenik bada, noski, eta horiekin Lehen Hezkuntzan ere jarraitzen da lanean, intelektualki baino, garuna estimulatzen.\nBurmuina ondo garatzeko oinarriak finkatuz gero, izugarrizko lana egina daukagu, eta 0-6 urteetan egitea funtsezkoa da, malgutasun handiena orduan duelako gure garunak. Helduagoak direnean ere zuzendu daitezke aipatu zailtasunak, baina askoz ere konplexuagoa da, ez delako gauza bera garuna hartzea bere garapenaren une onenean dagoenean, edo gauzak jada antolatuta eta “erabakita” daudenean. Lópezek dioskunez, Derrigorrezko Bigarren Hezkuntza titulua lortu ez duten gazte gehien-gehienek ez dute lortu ez bat-batean tonto edo errebelde bilakatu direlako, baizik lehenengo zenbaki edo hizkiari aurre egin behar izan ziotenetik zailtasunak izan dituztelako. “Ondo irakurtzen inoiz ikasi ez zuten haurrak dira, haurtzaroan asko sufritu zutenak, eta geroz eta handiagoa egiten da pilota”. Eta hezkuntzatik at, bestelako arazoen oinarria ere hor egon daiteke. Arreta defizitarengatiko hiperaktibitate kasu asko haurtzaroko garapenari lotuta daudela uste du doktoreak. Horregatik guztiagatik, ezinbestekoa da prebentzioa.


Kazetaritzako Eurobask saria, Mikel Rotaetxeren eskuetara – Infocom\nInfocom > Ikasketak > Ekintza extrakurrikularrak > Kazetaritzako Eurobask saria, Mikel Rotaetxeren eskuetara\nInfocom Editore Taldea ∿ 10 de maiatza de 2013\nAurtengo V. edizio honetan Europako Mugimenduaren Euskal Kontseiluak Europar Batasunaren inguruko lanak izan dituzte aztergai. Horien artean bat, “Metafisikatik pragmatismora”. Europaren izaera definitu eta gizartean sustatu beharraz idatzi zuen Rotaetxek. Berriako “Igandea” gehigarrian argitaratu zen duela urtebete, maiatzaren 6an -2012ko urte osoan zehar egindako lanak izan behar ziren.\nEgun aproposa izan zen atzokoa ekitaldia ospatzeko: maiatzak 9, Europaren Eguna. “Europako Legebiltzarraren ekintzak krisiaren aurrean” jardunaldien parte izan zen. Bertan Rotaetxek, esker oneko hitzak adierazi ostean, galdera batekin eman zion hasiera diskurtsoari: “zergatik idazten du Europar identitateaz eta Batasunaren geroaz 21 urte dituen gazte batek?”. Zehazki gazteek Europar Batasunarekiko sentimendu positiborik ez dutela atzeman zuen berorrek, “oso urruti” dagoen errealitate bat kontsideratua baita. Gizartean dauden jarrera ezkor horiek animatu zuten Rotaetxe erreportajea idaztera.\nEntzule bakoitzari zuzendutako galdera bat bota zuen airera, Europaren egoeraz hausnartu zezaten: “zer egin dezaket nik?”. Herritarrok asko dugu hausnartzeko, baina zuk, Mikel, jada burua gogor astindu duzu gai horren inguruan. Hartu deskantsu txiki bat eta, momentuz, egin dezakezuna sariaz gozatzea da. Zorionak!\nEurobask, Mikel Rotaetxe, kazetaritza, premio Iruzkinik ez Permalink\n← Xabier Madariaga, irakasle lanetan Deustuko Unibertsitatean\n“Emakume bertsolarien plaza: Joxepa Antoni Aranberri ‘Xenpelar’” hitzaldia izango da maiatzaren 15ean →


Semalt adituak nola ezartzen diren iragarkiak blokeatu aplikazio guztietan\nAdblock Plus bezalako ad-blokeoaren luzapenak oso ezagunak dira web-arduradunen eta blogariaren artean, iragarkiak gogaikarriak eta distractingak hiltzeko edo ordenagailuaren gailuaren abiadura murrizteko erabiltzen diren ala ez. Ezarpen esanguratsuenetako bat da luzapenak nabigatzaileekin lan egiten duela hilabeteetan eguneratzen ez dituzunean edo legezko iturrietatik ez badituzu instalatuta. Mundu osoko domeinu batzuen publizitatea blokeatu nahi baduzu, ordenagailuaren ostalariaren fitxategiak erraz editatu eta arakatzailea, iPhonea edo beste aplikazio bat gelditu nahi baduzu, enpresa partikular honen iragarkiak irekitzean .\nIgor Gamanenko Semalt liderra den profesional batek azaltzen du prozedura osoa nola funtzionatzen duen.\nDNS interneten telefono liburua da - lesara erfahrung. Zure ordenagailuak edo ordenagailu eramangarriak bi modu desberdin erabiliko ditu zerbitzariak sarean kokatzeko. Hasieran, ostalari fitxategiak erabili ziren, baina orain fitxategiak konplexuago bihurtu ziren Unibertsitate eta DARPA ostalarien ondorioz. Geroago, ADN sartu zen bilaketa egiteko erabiltzaile guztiei zerbitzuak emateko. Egun hauetan, ia sistema eragile guztiek izen-to-IP bilaketak egiten dituzte ostalari fitxategiak egiaztatuz. Fitxategia ez bada aurkitzen, ADN kontsultak bidaltzen dituzte.\nDenborarekin, ADN segurtasun arazo larria bihurtu da Interneten. Edozein motatako makina izen-to-IP bilaketa aldatzeko gaitasuna zure DNS sistema urruneko zerbitzari eta SSL sinesteko ezer sinetsi gabe engainatu egingo du. SSL ziurtagiriaren segurtasuna bermatzen du DNAren lineako erosketa esperientzia segurua eta segurua dela. Zure ad-zerbitzaria tokiko makina aldatzen baduzu, erraz egin ditzakezu zure gailuan hainbat zeregin, arazorik gabe. Zer egin nahi duzu? Sistema honen beste zenbait abantaila azpian eztabaidatu dira .\n1. Interneteko bizkortzea ahalbidetzen du, ADNa erabili aurretik tokiko ostalariaren fitxategia egiaztatzen duelako..\n2. Nabigatzaile mota guztientzat erabilgarria da eta aplikazio pertsonalizatu desberdinetarako lan egin dezake, hala nola RealPlayer, iTunes, Twitter eta beste batzuk.\n3. OS izenen ebazpen mailetan lan egin dezake eta TCP eta UDP trafikoarekin zerikusirik ez du.\n4. Plataforma, MS Windows, OSX eta Linuxen menpe dago. Sistemak IP (Internet protokoloa) erabiltzen badu, behin betiko izango du ostalari fitxategia nonbait.\n5. Ad jarraipena geldiarazteko, eta ostalariaren fitxategia iturri bikaina dela. Ez baduzu jarraipena lortu nahi, cookieak ez erabiltzea beharrezkoa izango duzu.\n6. Malware eta spywarea erraz blokeatu ditzakezu. Zerbitzariaren kokapena fitxategiari gehitzen bazaio, ordenagailuaren segurtasuna areagotuko da eta sarean esperientzia bikaina bermatuko du.\nFitxategiak sortutako ostalari fitxategia blokeatu:\nLehenik eta behin, ostalariaren fitxategia zure ordenagailuan dagoen lekuan dago. Hurrengo zeregina fitxategi hau blokeatzea da komunitatearen sortutako fitxategiekin. Ostalari fitxategia ez baduzu, aldatu egin dezakezu aldatu gabe. Baina ostalari fitxategia baduzu, babeskopiak egin behar dituzu zure datuak galdu gabe ziurtatzeko. Ez dago ostalari fitxategiak sortzeko beharrik, iragarki zerbitzari anitzak gehituz, zure ordenagailuak modu eraginkorrean funtzionatuko du .\nZure ostalariaren fitxategian sarrera duen edozein webgune blokeatu baduzu, bonba nuklear bat bezalakoa da. Baina ez dago ezer kezkatu, zure ordenagailuan blokeatu eta kargatzen uzten ez duenik .


Google Earth eguneratze ortofoto, apirila 2008 - Geofumadas\nGoogle Earth eguneratzeak ortografia, April 2008\nApirila, 2008 cartografia, Google Earth / Maps\nGoogle iragarri du 2008ren apirilaren hasieran eguneratzea, ordea, zure herrialdeak berrikustea gomendatzen dut, eguneratuta dagoen guztia iragarri delako; azken berandu zen urtarrila Google-k azken herrialdeetan eguneratu diren herrialdeei soilik jakinarazten die, badirudi, besteak beste, Panama, Kuba, Argentina, Bolivia eta Espainia aipatu dituztela gure herrialde hispanoen artean.\nKasu honetan Honduras ez da aipatu, eta ikusten dut bereizmen handiko irudia (ortofoto deitzen baduzu) hurrengo lekuetan ikusten duzula:\nAurrerantz doan atal guztia San Pedro Sula, pasatzen senidetasun, Chinda, Trinidad, Petoa. Hortik aurrera, San Marcos eta Quimistán estaltzen zuten laukizuna zegoen. Gero errepidea jarraituz gero Sula, Macuelizo y Azacualpa eremu horretan dagoen materiala zertxobait laino dago eta aurreko irudiarekin lotzen diren artikulazioak antzekoak dira badakigu (pixka bat 30 metro desplazatuak)\nEstaldura hau bukatzen denean Santa Bárbara departamenduan amaituko da, gero, gehiago dago Copán Ruinas, estaldura guztia duen hiria. Bidean dagoen errepide zati bat ere badago Santa Rosa de Copán, eta hiri osoa estali egiten da.\nIparraldetik iparralderantz, berriz, departamenduan Comayagua, baina ez da Urrezko minak 🙁, errepidea eguneratuta zegoen Puerto Cortés, eremu batzuk Olancho eta gehiago ikusten hasten da Paradisu... albiste ona.\nGoogle-ren joerak errepide geruzaren eragin eremuak eguneratzea da, eta beste batzuek ausaz joaten dira irudia erosteko.\nBeraz, egiaztatu zure herrialdeak ona delako ... ez doitasun handiko lanak egitea, baina baliabide mugatuetarako udalek material erabilgarria da.\nApur bat beranduago, Google formalizes eguneratzeak, hemen gure inguruko herrialdeak ... beraz, ez ziren hain txarrak.\n- Espainia: Guadalajara, Almunecar, Almagro\n- Mexiko: Tehuacan, Poza Rica, Kordoba, San Cristobal, Tulancingo, Comitan, Guanajuato, Texmelucan, Valle Hermoso, Etzatlan, Ocotlan, Bernal\n-cuba: El Cobre, Puerto Padre, Santa Lucia, Trinidad, Manicaragua, Placetas, Rodas, Guines, Artemisa, Guanajay, Consolacion del Sur\n-colombia: Barrancabermeja, Cartaga, Magangue, Piedecuesta, Ipiales, Platon, Pajuil, Pitalito,\n- Costa Rica: Manuel Antonio, Cartago, San Ramón\nBrasil: Santa Maria, Taubate, Angra dos Reis, Alagoinhas, Garanhuns, Santa Cruz do Sul, Catolina, Cruz Alta, Congonhas, Rolandia, Leopoldina, Itaqui, Panambi, Rio Pardo, Piraju, Santa Quiteria, Ibirama, Orleans, Cristalina, Garanhuns, Arapiraca , Armacao dos Buzios, Peruibe, Vacaria\n- Guatemala: Puerto Barrios, Coban, Eliza, San Marcos, Soloma, Chiquimula\nHonduras: Puerto Cortes, Tela, Catacamas, Santa Rosa, El Progreso\nNicaragua: Old Man, Bluefields, Boaco\n-Argentina: Junin, Zarate, Gualeguay, Mercedes, Balcarce, Purmamarca, Corner, Baradero, Justo Darat, Aguilares, Alvear\n- Txile: 2.5m irudiak herrialde iparraldeko erdiarentzat\naurreko Post«Aurreko Egingo automatikoki launch AutoGIS Max?\nNext Post 7 ordenagailuaren esaldiakHurrengo »\n2 "Google Earth eguneratzeak ortoargazkia, April 2008" erantzunak\nKaixo Raul, badirudi Google Earth datuak hornitzaile handiekin lan egiten duela, baina post honetan erakusten du agian hurbilketa batzuk hornitzaile txikiekin edo datu jabearen herrialdeekin egiten direla\nikuskaritza sinplean ikusi ahal izango da, non Estatu Batuetako autonomia-erkidegoetako edo Estatu Batuetako konderri batzuek bereizmen handiko estaldura erabilgarriak dituztela eta beste ñabardura ere nabarmenagoa dela.\nGaldera oso garrantzitsua:\nZein da Googlek irudiak eguneratzeko mekanismoa? Herrialde bakoitzak erosi dituen irudiak erosten al dituzte?\nAgurrak eta mila esker,


Arbizu Udalaren webgune ofiziala - UDAL KOMUNIKAZIOA 2021/05/13\nUDAL KOMUNIKAZIOA 2021/05/13\nOlatzea, ZAHARTZARO AKTIBORAKO PROIEKTUA:\nAurkezpen bilera egin zen Udaletxean asteazkenean. Bertan, proiektua azalduz gain, zahartzaroak berarekin dakazkin beste egoera eta zaintza beharrak ere tratatu ziren: bakardadea, dependentzia, harreman falta,… Argi gelditu zen, berriz ere, gure bizitzaren fase ezberdinetan zaintza behar ezberdinak ditugula eta denei heldu beharko liekela, bere burua aurreratutzat duen jendarte eta administrazio batek.\nBeharren inguruko informazio jasoketa bat egin beharra dugu eta lehenik gizarte zerbitzuekin egotea pentsatu dugu. Jakin badakigu, udalak ez duela bitarteko ekonomikorik zaitza beharrei aurre egiteko, baina gutxienez, oinarrizko diagnosi bat egiteko aukera ez dugu galdu nahi, ondoren, zein bide jorra daitekeen aztertzeko.\nUDAN EUSKARAZ, HAURRENDAKO AISIALDIA:\nUztailerako egitasmo hau martxan jartzeko, interesa izan dezaketen gurasoekin bildu nahiko genuke dinamika hau bultzatzeko helburuz: zertan hobetu, zer aldatu,…. iritzi bilketa egin nahiko genuke “bertso librean”.\nBilera datorren MAIATZAREN 22an izanen da eguerdiko 12:00etan Udal areto nagusian.\nKALE NAGUSIA OINEZKOENDAKO ASTE BURUETAN:\nEtxarri eta Lakuntza bihartik aurrera irekita gelditzen direnez, ostiral arratsaldetik astelehen goizera, kale Nagusia, oinezkoendako izanen da urrira bitartean.\nSeinale bereziak eskatuta ditugu aparkalekua, norabide debekatua eta beharrezko norabidea seinalizatzeko. Iritsi bezain pronto jarriko dira.\nUDAL KOMUNIKAZIOA 2021/06/18\nUDAL KOMUNIKAZIOA 2021/06/10\nUDAL KOMUNIKAZIOA 2021/06/04


Urretxuko bizilagun bat atxilotu dute haur pornografia eduki eta zabaltzeagatik - Otamotz : Otamotz\nEspainiako poliziak haur pornografiaren aurkako sarekada egin du Gipuzkoan. Urretxu, Lazkao eta Donostiako hiru pertsona atxilotu dituzte. Haur pornografia eduki eta Internetez zabaltzea leporatu diete. Ez dute beraien arteko harremanik. Deklaratu ondoren, aske utzi dituzte epaiketaren zain.\nUrretxuarrari dagokionez, poliziak haur pornografia artxiboak jaitsi zituela ikusi zuen eta bere etxera jo zuen. Etxean bideoak aurkitu zituzten eta atxilotu egin zuten. Gainera, bi disko gogor eraman zituzten, aztertzeko.


Pistola, Iwata RG 3L batera Kopa 130ml 1.0 mm\nPistola, Iwata RG 3L batera Kopa 130cc (1.00 mm)\nSpray gun RG-3 Iwata sorta bat da goiko, kontsumoa aire ultra murriztu eta bat atomizazioa ultra-fina.\n29,59 € / mes\nPistola Iwata RG-3 (1.00 mm)\nSpray gun RG-3 Iwata tradizionala mantentzen kalitatea ematen duen japoniako erregistro guztiak beren pistola, eskainiz, goi-errendimendua:\n"Handia kontrola eta zehatz-mehatz.\n"Eraginkorra atomizazioa eta doitasun handiko in spraying.\n"Altzairu herdoilgaitzezko inxoidable, du tank bigarren mailako aukera ematen dizu biratu, posible egiteko apicación bai horizontal gisa bertikala. "Eredua zabaltzeko 0.3 mm to 6.3 mm.\n"Gordailua alde metal 130cc\n"Ideal gaineko pintura automobilak, motorrak, muralas baita edozein lan aingura.\n"Aire kontsumo ultra txiki: 30 to 50 L/Min\n"Urratsa: 1.0 mm\nOHARRA: eskuragarri dauden Bertsioak, 0.4 mm - 0.6 mm eta 1.0 mm


Mariaren isla biluzia – Kaixomaitia.eus | Bloga |Saltsa badago!\n— Ez begiratu tinko edo itsu geratuko zara — errepikatzen zion bere buruari bere isla begiratzen zuen bakoitzean.\nHamaika urterekin, bularrak hazi zitzaizkionetik, amonak beti esaten zion gaizki zegoela ispiluan biluzik begiratzea. Harrezkero, etxean inor ez zegoenean, Mariak bere gorputzaren forma kristalean marrazten zuen hatzen gorringoarekin, eta gero ur beroz, hiru aldiz garbitzen zituen begiak, harik eta armiarma gorri batek irisa inguratzen zion arte, eta zain beltzak igotzen ziren bere begi-ninietara. Ez zuen errudun sentitzen zelako egiten, ezta, sotana batean bilduriko izaki goren batek ezarritako penitentzia betetzeko ere. Mariak bere gorputzarekin egiten zuen guztia ohituragatik egiten zuen, ohituraz beti, azken urteetan maitasuna egitea ere ohitura bihurtu zitzaion.\nBaina arratsalde hartan egitea zegokion guztitik ihes egin nahi izan zuen, bakunki bueltarik eman gabe egin behar zuen horretatik. Ez zegoen etxean, ezta bakarrik ere. Olatuen aparrak sorbaldak janzten zizkion, eta lurrazaletik zerion kresal-usaina sudurzuloetan sartzen zitzaion. Uraren ibilera beroak gora eta behera egiten zuen bere bular biluzien artean, ahoz gora flotatzen zuen bitartean hankak eta besoak luzatuta zituen, beti mareen konpasean, munduaren orekan. Ibonek bere buruari galdetzen zion ea Maria baino paradisu edo gudu-heroi errealagorik ba ote zen bizitzan, bere alboan ahozabalik Mariaren irudia aztertzen zegoen. Bere azalaren orban bakoitza begiratzen zuen, eta bere azken arnasaraino jarraituko zituen kurbak buruz ikasten saiatzen zen. Mariak begiak ixten zituen. Berari begira zegoela jakinda ere, lasai sentitzen zen, bakean, noizean behin bi gazteen gorpuak ukitzera ausartu eta gero ozeano amaigabearen sakonerantz abiatzen ziren arrainak bezala.\n— Ez du jaberik — xuxurlatu zuen Ibonek —. Itsasoa ez da eta ez da inoiz inorena izango, zu bezala, Maria.\nIbonen hitzak melodia lizun bat bezala iragazten ziren, bere ahotsa Mariaren belarrietarako musika zen.\n— Zergatik gustatzen zaizu niri begiratzea? — galdetu zuen neskak, Ibonen eskuari helduz, eta haren bularrean pausatuz.\n— Ez garelako berdinak. Begira hor daukazun orbana — Mariaren gainean zeukan eskuaren hatz erakusleaz seinalatu zuen —, zure ezpainen gainean, nik ez dut inoiz izango. Ez ditut zure aldakak, ez dut nire bihotza zure bularraren azpian taupadaka sentituko, eta ez dut inoiz izango nire gorputzean seme bat munduratu nahi dudan erabakitzeko gaitasunik. Desberdina zara eta horregatik begiratzen dizut.\nIrribarre bat marraztu zen Mariaren ezpainetan. Haren ile gorrixkak gainazalaren azpian kulunkatzen ziren, une batez behintzat haren parte zela uste zuen inozo oro sorgintzeko gai zen bandera baten antzera.\n— Nik ez dut inoiz mundua hain gustuko ditudan begi beltz horien bidez ikusiko. Ni Maria naiz, eta ez beste inor, eta zu beti izango zara Ibon — Bere hankak uretan zehar irristatu zituen poliki-poliki, oinetako behatz puntekin harea ukitu arte. Ondoren, Ibonen betile bustiak laztandu zituen, bera oraindik flotatzen ari zen bitartean. Ez gara onak, ez gaiztoak, ez anai-arrebak, ez seme-alabak. Gu gara, besterik ez.\nSegundo gutxiren buruan, ilunabarreko argiek ura pastel kolorez tindatu zuten, eta Ibonen larruazala laztu egin zen, Mariaren hatzetako gorringoak bere bularra laztantzen sentitu zituenean. Berak ukitu egiten zuenean, ausarta sentitzen zen, bera bezain benetakoa, eta hori izugarri gustatzen zitzaion. Bere ametsik gozoenetan, elkarrekin belaontzi zuri baten gainean gau bakarrean mundu osoa zeharkatzen zutela amesten zuen, eta beren bizitzako beste egun guztietan beren gorputzak sentitzen zituzten, baina bera ziur zegoen ehun urte bizi bazen ere, ez zituela sekula Mariaren sekretu guztiak deskubrituko. Bere aldamenean igarotzen zuen egun bakoitza inoiz ezagutu ez balu bezala zen; izan ere, Maria iragankorra zen, inoiz ez zuen lortzen berari gogor heltzea, are gehiago, berak bizkarretik eusten zuen Ibon flotatzen zuen guztietan, eta neskak oin-puntetan ukitzen zuen hondarra.\n— Beldurra ematen dit hondoko iluntasunak.\n— Lasai, nirekin zaude — zioen Mariak.\nHitz horiek entzutean, Ibon lasaitu egiten zen eta begiak ixten zituen. Mariak konfiantza ematen zion, eta bere ondoan ez zion beldurrik izaten handitasunari, ezta edozein egun azkena izan zitekeela pentsatzeari ere.\n— Ez dago ez bizirik ez hilik, Ibon. Arima guztiak hilezkorrak dira, eta nire gorputzak arnasa hartzeari uzten dionean eta bihotza taupadaka hasten ez zaidanean, egun horretan nire arima itsasoaren sakonean murgilduko da eta, ilargi bete bakoitzean, itsaslamia bihurtuko naiz eta hurbileneko portura joango naiz zu bisitatzera.\nMariak edozein fenomeno enpirikori aurre egiten zion, eta Ibonek bere azalpenen erdia zineztzen ez bazuen ere, batzuetan bere magia apur bat sentiaraztea lortzen zuen eta berak umeen errugabetasunarekin edo sorginen lotsagabekeriarekin lotzen zuen zorotasun hori kutsatzen zion.\nOlatuak gero eta bizkorragoak ziren eta, bat baino gehiago, Ibonen aurpegira zipriztindu zuen bere aparra, Mariak bere begietan beldurtzen hasia zela ikusi zuenean, besarkatu egin zuen, eta Ibonen besoei lepoa biltzen utzi zien, berak hanketatik heldu eta handik ateratzeko. Ibonek ez zuen pisu handirik eta ur barruan are gutxiago, “Zurekin eta zu bezalako hirurekin ahal dut”, esaten zion beti irribarretsu. Ura orkatilen parera iritsi zitzaionean, Ibon hondar bustira eraman zuen, eta biak biluzik etzan ziren ur ertzean. Ahoz gora, hankak eta besoak luzatuta, begiak itxita. Apirileko arrats hartan ez zen inor hondartzan paseatzen.\nIbonek ezin izan zion eutsi, begiak ireki eta burua eskuinerantz biratu zuen Mariari begiratzeko. Milaka hondar ale ari ziren bere ilea apaintzen, zeruko distiraren eraginez bere ile gorria are biziagoa zirudien. Mariak, hotzak hartuta, beheko ezpainari hozka egin zion, eta honek bere ilearen kolore bera hartu zuen.\nIbonen begirada ausarta lepotik behera jaisten zitzaion, beltxarga batena bezain liraina zen, beti lepoko berarekin apaindua; bihotz turkesa, bere esanahia ezezaguna zen, bere osotasuna bezala. Bere bularrak leunak ziren, estaltzen zituen larruazal zuria ez zen oharkabean pasatzen edozein hilkorrentzat, are gutxiago Mariak ukitzen uzten zien zorioneko gutxientzat. Itsas brisak eta ur tantek, bere larruazaleko tokirik ezkutuenetatik irristatzen ziren, irudi hotz, leun bat ematen zioten, bere titiburu arrosak nabarmentzen ziren mihise zuri bat. Soin hura bizi-bizi zegoen, eta Ibonek eskua sutan jarriko zukeen, inork, berak barne, bere aldakak haztatzen jakin ez zuelako, edo, gutxienez, Mariak merezi zuela uste zuen bezala. Ez zuen bere hankarteko ile ilegorria begiztatu nahi izan, Mariaren garbitasunari tinko begiratuz gero karta-gaztelu bat bezala desagertuko zela uste zuen, baina berak ez zekiena zen Mariak beti uko egin ziola bere izpirituaren xalotasunari, “Arima errebelde eta kolorez beteak ederrenak dira ‘’, xuxurlatzen zion burkoari gauero, loak hartu arte.\nBere gorputzetik ihes egin nahi zuen, une hartan, hondartza hartan. Begiak zabaldu eta Ibon begira zeukala jakin zuen. Burua ezkerrerantz jiratu eta gero bere aldakak jiratu zituen. Eskuineko atzamarrekin bere lepoa laztantzen hasi zen, Ibon haren mugimenduei begira zegoen, zain. Mariaren eskua bere bi bularren artean zabaltzen zela, larrua astindu eta bular-muturrak gogortu egin zitzaizkion.\nNeskak etengabe begiratzen zion, bera biluzik ikusten zuen azken aldia balitz bezala. Behatzen gorringoek zirkuluak egin zituzten zilborraren inguruan, eta hankartera jaitsi ziren, patxadaz, inoiz ez presaka. Azkazalak gainazaleko distira gorrixken artean aurrera egiten hasi ziren. Sarrera gero eta hezeagoa zegoen, eta, bat-batean, San Joan suaren sugarra bezala berotu zen, zeina, ekainaren hogeita lauan, Ibonek sorginduta ikusten baitzuen herriko plazan, errautsaren usaina astebetez usaimenean sartzen zitzaion arte. Mariak atzamarrak ahoan sartu eta bere hankarteko ileraino eraman zituen berriro, eta bidezidorrean listu-hari bat erori zitzaion sabelera. Ibonek behatz erakusleaz laztandu eta gero mihiaz dastatu zuen. Maria intzirika ari zen. Betileak dardarka zituen. Ezpainetatik ateratzen zituen zotinak leunak ziren, brisa bezala, ura bere gorputzetik lurrundu egin zen, bere lekuan, izerdi tantak lerratzen zitzaizkion soinetik behera. Bere lepokoaren bihotz turkesa distiratsu zegoen, kementsu. Hatzetako gorringoak, gero eta puztuago zegoen klitoriaren tolesduren gainera jauzten ziren. Iritsi zen, azkenean, azken hasperena. Gailurrera iritsi zen. Iboni begiratzeari utzi gabe, behatzak sartu zituen eztiki baginan bere jarioa haztatzeko. Gero, eskuineko eskuaz, bere esentzia haren bularrean barreiatu eta begiak itxi zituen, bakean.\nIa bizitza erdia ohituretan eman ondoren, berrogeita bost urte zituela, Maria paradisuan sartu zen.\nIbon besterik ez zen, Maria bakarrik zen eta itsasoa beti zen eta izango zen itsasoa. Baina arrats hartan, hirurak une batez elkartu ziren.\n— Gu gara, besterik ez — xuxurlatu zuten.\nEz ziren senarraren begiak izan, Ibonen begi beltzak izan ziren Maria lehen aldiz biluzik islatzera ausartu zirenak.\nHaien gorputzak batu zituzten egunsentiak itsasertza urez bete zuen arte.\nLibre, beti libre\nOlatuek jarraitzen zuten…


Maskararik gabe kalean, baina salbuespenak kontuan har mesedez\nBihartik aurrera (ekainak 26, larunbata) ez da derrigorra izango kanpoaldean maskara erabiltzea Hego Euskal Herrian, Espainiako Gobernuak joan den astean iragarri eta atzo zehaztu ondoren. Maskara uneoro jantzita eroatea ez da derrigorra izango, baina bai hainbat egoeratan, eta bai izango da derrigo...\nIragarki Laburrak, inkesta bat etorkizuna marrazteko\nIragarki Laburrak 2008. urtetik martxan dagoen Interneteko proiektua da (orduan .com gisa inauguratua, orain .eus), Berria komunikazio taldearen ekimenez sortua. Urte batzuen buruan, bere ibilbide posiblea testeatzeko eta erabakitzeko, inkeste ireki bat jarri dute sarean. Minutu batzuk badituzu, pas...\nUEUren 2021ko Udako ikastaroak etzi (ostirala, ekainak 25) egingo den irekiera ofizialarekin hasiko dira. Iruñeko Kondestablearen Jauregian da zita, eta goiza hartuko duen jardunaldi bat izango da, lema honen inguruan: Akademiatik herrigintzara, herrigintzatik akademiara.Halako galderei erant...\nOarsopedia ekimena jarri dute martxan wikipedista zaletu batzuek Gipuzkoako Oarsoa eskualderako (Lezo, Pasaia, Errenteria eta Oiartzun, bidenabar). Bailarako eduki, ondare eta ezagutzak herritarrentzat jaso nahi dituzte euskarazko Wikipedian, eta herritar lan-taldea sortu nahi dute horretarako....\nHezkuntzako kontseilari Gimenok eragozpen asko sortu ditu eragozpenik ez zegoen lekuan. Hala izan da Pirinioaldeko ikasleekin, Tafallaldeko eta Zangozaldeko D ereduko ikasleekin, Leitzan ikasten duten herri txikietako ikasleekin... Tafalla ikastolako kasuari lotuz, bertako ikasleak, 32 urtez, ...


Abenduko kultur egitaraua aurkeztu du Ondarroako Udalak; sarrerak Turismo Bulegoan daude salgai\nHemen zaude:Hasiera»Kultura»Abenduko kultur egitaraua aurkeztu du Ondarroako Udalak; sarrerak Turismo Bulegoan daude salgai\nOndarroako Udala 2020-11-27 Kultura\nEkitaldietarako sarrerak edota gonbidapenak Turismo Bulegoan erosi edo jaso daitezke, martitzenetik domekara 12:00etatik 14:00etara eta 17:00etatik 19:00etara. Pertsona bakoitzak bost sarrera edo gonbidapen hartu ditzake ekitaldi bakoitzerako gehienez.\nOndarroako Udalak urtero antolatzen duen Gabonetako egitaraua abenduko kultur egitaraua bihurtu da aurten, Covid-19a dela eta ohikoak izaten diren hainbat ekimen antolatzea ezinezkoa baita, bai formatu aldetik eta baita ikusleen segurtasuna bermatzearen aldetik ere. Udalak gogorazi nahi du protokolo berriak direla eta sarrerak erosterakoan ekitaldira joango diren pertsonen izen-abizenak eta telefono zenbakia eman behar direla Turismo Bulegoan, zerbait gertatuko balitz ekitaldi bakoitzean zein egon den zehatz jakiteko lehenbailehen.\nAritza Aristondo Natxiondo Kultura zinegotziaren esanetan, orain arte egin bezala, argi zeukaten Gabonetan ere kultur egitarau bat antolatu behar zela, mugak-muga, herritarrek kulturaz gozatzeko aukera eduki dezaten: “udalak bere sail ezberdinen bitartez (kultura, euskara, berdintasuna) antolatutako ekintza ia guztietan bete dira aforoak eta hori jendeak kultura gosea duen seinalea da; oso ondo joan dira Kultur Uheri, Literatur Amuak, Azaroaren 25aren inguruan antolatutako ekintzak… helburua bide hori jarraitu eta Gabonetarako ere eskaintza zabala antolatzea izan da”.\nBarre algaraka. Barre algaraka ikuskizuna herriko bost aktorek osatutako emanaldia izango da, Fede Badiolaren zuzendaritzapean. Ainhoa Etxebarria, Iñaki Maruri, Fede Badiola bera, Aitor Artetxe eta Nerea Gartzia igoko dira oholtzara. Asier Ituarte, Jabi Ituarte eta Josu Eizagirre dira kolaboratzaileak. “Aste Santuan konfinatuta geundenean bakarrizketa saioek izan zuten arrakasta ikusirik, garbi geneukan Gabonetako ekitaldi bat hau izango zela. Milaka ikustaldi eduki zotuzten udalaren sare sozialetan eta orain oholtzara eramatea erabaki dugu. Fede Badiola arduratu da zuzendaritzaz”. Zinegotziak jende ugari espero du ekitaldi honetan eta esan du horregatik bi emanaldi antolatu dituztela egun berean: 17:00etan bat eta 19:30ean bestea. Sarrerak Turismo Bulegoan daude salgai: 5€.\n‘Barre Algaraka’ saioan parte hartuko duten Nerea Gartzia, Fede Badiola eta Ainhoa Etxebarria.\nPubliko guztientzako jarduerak egongo dira abenduaren 13tik 28ra Ondarroan.\nAbenduak 13, domeka. Bi saio: 16:00etan eta 19:00etan. Pirritx, Porrotx eta Marimotots: Amaren intxaurrak ikuskizuna. Sarrera 5€.\nAbenduak 18, barikua. 19:00etan Kofradia Zaharrean. 2019ko kirol gala. Aforoa mugatua denez gonbidapenak behar dira.\nAbenduaren 18tik urtarrilaren 10era. Udal Erakusketa Aretoan, Euskal Herriko Animazioaren Erakusketa (1980-2004). Ordutegia: astegunetan 18:30etik 21:00etara eta asteburu eta jai egunetan 12:00etatik 14:00etara eta 18:30etik 21:00etara.\nAbenduak 20, domeka. 17:00etan eta 19:00etan. Barre algaraka bakarrizketa saioa: Ainhoa EtxeBArria, Aurori Badiola, Fede Badiola, Ferlan eta Nerea Gartzia. Sarrerak agortuta daude.\nAbenduak 23, eguaztena. 22:00etan Radixu irratian (105.5FM edo radixu.info): Azken Mohikanoak irratsaioa, Euskal Herriko Animazioaren Erakusketari eta Black is Beltza filmari buruzko irratsaio berezia.\nAbenduak 26, zapatua. 19:00etan Bide Onera zineman: Black is beltza pelikula. Sarrerak Turismo Bulegoan daude salgai: 3€.\nAbenduak 27, domeka. 19:00etan Bide Onera zineman: Bi urte, lau hilabete eta egun bat (ikusi trailerra hemen) dokumentala. Sarrerak Turismo Bulegoan daude salgai: 3€. Lander Garro zuzendariak egingo du dokumentalaren aurkezpena.\nAbenduak 28, astelehena. 19:00etan Bide Onera zineman: Sitio distinto (ikusi trailerra hemen) dokumentala. Sarrerak Turismo Bulegoan daude salgai: 3€.\nSarrerak eta gobidapenak Turismo Bulegoan daude eskuragarri, martitzenetik domekara, 12:00etatik 14:00etara eta 17:00etatik 19:00etara. Gehienez pertsonako eta ekitaldiko 5.\nPirritx, Porrotx eta Marimototsen ikuskizuna izaten da urtero Gabonetako egitarauan jende gehien batzen duen ikuskizuna. Aurten baina, Covid-19a dela eta ezinezkoa da halako jendetzarik batzea eta horregatik udalak bi ikuskizun porgramatu ditu egun bererako: abenduak 13, domeka, 16:00etan eta 19:00etan kiroldegiko kantxan. Sarrerak ahalik eta modu berdintsuenean banatzeko, ikastetxeen bidez interesdunek euren izena emateko aukera eduki dute, eta orain, 400 eskari baino gehiago daudenez (ikuskizun bakoitzerako aforoa 200 bat lagunera murriztu behar izan da araudi berriekin), zozketa bidez erabakiko da nork edukiko duen aukera sarrerak erosteko.\n2019ko kirol gala udaberrian zen egitekoa, baina Covid-19ak ekitaldia bertan behera uztea eragin zuen. Orain, abenduaren 18an Kofradia Zaharrean emango zaizkie sariak Nerea Badiola eta Amaia Galdosi, Inhar Urruzunori eta Aurrera Mendi Taldeko eskalada taldeari eta Aitor Aulestiari aipamen berezia ere egingo zaio. Ez da beste urteetakoa bezalako ekitaldia izango, motzagoa eta jende gutxiagorekin, Covid-19a dela eta arriskuak murriztu eta segurtasunez jokatzeko.\n‘Barre Algaraka’ saioan parte hartuko dutenak eta udal ordezkariak.


Ekonomia 2009-10-23 00:20\nLeonardo Da Vinci beketarako hitzarmena sinatu dute EHUk eta Getxok\nUkberri\t Leonardo Da Vinci izeneko beken deialdiari buruz informazioa zabaltzeko hitzarmena sinatu berri dute Getxoko Udalak eta Euskal Herriko Unibertsitateak. Beka horiek lehen esperientzia profesionala Espainiatik kanpoko Europako enpresetan burutu nahi duten gazte titulatu berriei zuzenduta dago eta sinatutako hitzarmenaren bidez, Getxo udalerrian horien berri emango du Getxolan Ekonomia Sustapenerako eta Enplegu Zerbitzuak. Lankidetza hitzarmena zenbait ekintzen bidez gauzatuko da, esaterako, programa zabaltzea, hautaketa-prozesuan parte hartzea eta Curriculum Vitae programaren eskakizunetara egokitzeko orientazioa ematearen bidez. Beken deialdi honetan 45 beka emango dira guztira eta lehen esperientzia profesionala Espainiatik kanpoko Europako enpresetan burutu nahi duten gazte titulatu berriei zuzenduta dago. Destinoko herrialdeak Ipar Euskal Herria, Alemania, Frantzia, Italia, Portugal, Erresuma Batua eta Txekiar Errepublika izango dira. Izen-ematea azaroaren 2tik abenduaren 4ra egin beharko da Bizkaiko Campuseko Enplegu Zentroan, edo webgunearen bidez: ehu.es/enplegugunea. Irudian bekak iragartzeko kartela.\nEkonomia 2009-10-22 21:08\nAlakranaren tripulazioa "ahalik eta lasterren" bueltatzea eskatu du Udalarrantzek\nUkberri\t Alakrana atunontziaren askatasuna aldarrikatzeko mobilizazioa izango da bihar eguerdian Bermeoko udaletxearen aurrean. Eta elkarretaratze horrekin bat egin du gaur Udalarrantz Bizkaia eta Gipuzkoako udal arrantzaleen sareak, Europa Press albiste agentziak zabaldu duenez. Udalarrantz sarean, Lemoiz ez ezik Bermeo, Elantxobe, Getaria, Hondarribia, Lekeitio, Mundaka, Mutriku, Ondarroa, Orio, Pasaia, Santurtzi, Zierbena eta Zumaiako udalak ere badaude. Alakranaren tripulazioa "ahalik eta lasterren" etxeratzeko desioa islatu du Udalarrantzek. Bide horretan, "egoera behin betiko konpontzeko" har daitezkeen neurriei babesa eman diete, "kaltetutako arrantza-sektorea" udaletako "gizarte eta ekonomia kolektibo garrantzitsua" izanik. Era berean, "auzokide arrantzaleen" egoeragatik kezka agertu eta elkartasuna adierazi diete bahituen senide eta urkoei.\nEkonomia 2009-10-22 18:51\nBihar banatuko dituzte Lur Barriak sariak\nUkberri\t Ostiral honetan, urriak 23, Lur Barriak sarien banaketa ekitaldia egingo dute, eguerdiko 12:30etik aurrera, Leioako Mendibile Jauregian. Erandio, Getxo, Leioa, Uribe Kosta, Bermeoaldea, Mungialdea eta Txorierriko Behargintza zentroek urtero antolatzen dute sariketa, kultura ekintzailea eta enpresen sorrera bultzatzeko asmoz, udal leioaztarreko iturriek zehaztu dutenez. Sariak honako hauek izango dira: lehenengo saria, 6.000 euro eskudirutan. Bigarren sariak, berriz, enplegu zentro bakoitzak ematen ditu. Beraz, tokian tokiko zazpi sari izango dira guztira; sari bat Behargintza bakoitzeko. 2.500 euroko sariak izango dira. Amaitzerakoan, luncha egongo da bertan bildutakoentzat eta ondoren txakolin dastaketa egin ahal izango dute. Argazkian, Leioako Andoni Arestiren dantza eskolak eskuratu zuen iaz Lur Barriak lehiaketaren lehen saria / © Leioa.net.\nEkonomia 2009-10-07 16:38\nIndarrean sartu da gaur langabetuak kontratatzeko Getxo Udaleko laguntzen deialdia\nUkberri\t Atzo argitaratu zen Bizkaiko Agiri Ofizialean Getxoko Udalak bertoko enpresek eta saltokiek udalerriko langabetuak kontrata ditzaten deitutako ez ohiko diru-laguntzen iragarkia (pdf). Hortaz, itzuli beharrik gabeko laguntzak gaurtik aurrera eska daitezke, 300.000 euroko funtsak agortu edo azaroaren 20ra arte. Orotara, ehun lagun baino gehiago laneratzea aurreikusten dute tokiko arduradunek. Pasa den irailaren 25ean, Imanol Landa alkateak laguntzak aurkeztu zituenean esan zuenez (mp3), “helburu nagusia Getxon dagoen langabezi tasa -gaur egun %10,1ekoa- murriztea da; baita bertoko merkataritza eta enpresa jarduera sustatzea ere”. Sei hilabete edo gehiagoko kontratuentzat, 4.000 euroko subentzioa emango dute. Hiru hilabeteko edo gehiagoko kontratuentzat, berriz, 1.500 euro lanaldi osoko lanpostu berri bakoitzerako. Kopuru horiek % 10 igoko dira (4.440 euroraino edo 1.650 euroraino), baldin eta emakumezkoak edo 45 urtetik gorako pertsonak badira kontratatutakoak. Argazkian, Aitor Soloeta Sustapen Ekonomikorako zinegotziarekin batera aurkeztu zituen diru-laguntzak Landa alkateak, joan den ostiralean.\nEkonomia 2009-10-01 19:53\nEHUk administrazio eta zerbitzuetarako 111 lanpostu berri sortuko ditu\nUkberri\t Administrazio eta zerbitzuetarako beste 108 lanpostu sortzea erabaki du gaurko bilkuran EHUko Gobernu Kontseiluak. Beraz, sortuko den lanpostu kopurua guztira 111koa izango da, unibertsitateko arduradunen hitzetan, "beste hiru plaza kentzearen ondorioz hiru lanpostu berri sortu direla kontuan hartuta". Neurri horrekin, bere "kudeaketa egitura indartzeko asmo handiko proiektua" jarri du abian EHUk. Proiektu horren lehenengo gertaera gogoangarria aurtengo otsailean izan zen, 71 lanpostu sortu baitziren, Erreferentziazko Plantila izeneko dokumentuan jasotako aurreikuspenen harira. Kudeaketa lanak egiteko eta irakasleei eta ikertzaileei laguntzeko administrazio eta zerbitzuetako langileen taldean, eta bereziki, prestakuntza handieneko mailetan, historikoki egon den langile faltari aurre egiteko ahaleginari erantzuten dio neurriak, tokiko iturrien arabera. Orain bi urte Gobernu Kontseiluak onartutako 2007-2011 aldirako Plan Estrategikoak hala nabarmendu zuen: "Bada defizit kroniko bat laguntzeko pertsonal teknikoaren alorrean; gainera, kualifikazio handiko eskakizuna duten postuen ehunekoa txikia da". Argazkian, Leioa eta Erandioko campuseko hainbat fakultate.\nEkonomia 2009-10-01 09:24\nBertoko langabetuen kontratazioa sustatzeko, enpresak diruz laguntzeko 300.000 euro jarriko ditu Getxoko Udalak\nUkberri\t Getxoko Udalak 300.000 euro emango ditu, itzuli beharrik gabeko diru-laguntzetan, bertoko enpresek eta saltokiek udalerriko langabetuak kontrata ditzaten. Orotara, ehun lagun baino gehiago laneratzea aurreikusten dute tokiko arduradunek. Imanol Landa alkatearen arabera, “helburu nagusia Getxon dagoen langabezi tasa -gaur egun %10,1ekoa- murriztea da; baita bertoko merkataritza eta enpresa jarduera sustatzea ere”. Sei hilabete edo gehiagoko kontratuentzat, 4.000 euroko subentzioa emango dute. Hiru hilabeteko edo gehiagoko kontratuentzat, berriz, 1.500 euro lanaldi osoko lanpostu berri bakoitzerako. Kopuru horiek % 10 igoko dira (4.440 euroraino edo 1.650 euroraino), baldin eta emakumezkoak edo 45 urtetik gorako pertsonak badira kontratatutakoak. Lanaldi partzialetarako diru-laguntzen zenbatekoa, berriz, proportzionalki murriztuko dute. Subentziorik ezingo dute eskuratu ohiko lanaldiaren %50 baino gutxiagoko lanaldia duten kontratazioek. Argazkian, Aitor Soloeta Sustapen Ekonomikorako zinegotziarekin batera aurkeztu zituen diru-laguntzak Landa alkateak, joan den ostiralean.\nEkonomia 2009-09-30 00:04\nBarrikako nagusien egoitzaren laneko segurtasun neurrien gaineko azalpenak eman beharko ditu bihar Aldundiak\nUkberri\t Barrikako Elorduy nagusien egoitza-ospitaleak arrisku biologikoen prebentzioaren arloan daukan egoerari buruzko azalpenak eman beharko ditu asteazken honetan, irailak 30, Juan Mari Aburto diputatuak, Gizarte Gaietarako batzordean. Uztailaren 21ean Ana Telleria Ezker Batuko Bizkaiko batzarkideak azaldu bezala (pdf), aipatu hilaren erdialdean kaleratu zuten "irregulartasunak" salatu zituen langilea. ELA sindikatuak azaldu zuenez, bere bost lankide bakteria batekin kutsatu zirela jakinarazi zion Osalan Lan Osasun eta Segurtasuneko Institutuari beharginak. Hala ere, mobilizazioak bertan behera utzi zituen ELAk, Elorduy egoitzako zuzendaritzak langilea berriro hartuko zuela adierazi ostean. EBren arabera, CCOO sindikatuak ere aurtengo otsailetik zeukan salaturik egoera horrelakoa zela. Osalanek apirilaren 27an eman zuen txostenean berretsi zuen hori, eta azaleratu egin zuen "segurtasun eta osasun irregulartasunak" zeudela. Hori guztiori kontuan harturik, Aburto batzordean agertzea eskatu zuen Telleriak, uste dutelako "Aldundiak egindako ikuskaritzen emaitzek egoitzaren egoera zein den argitu dezaketela". Argazkian, Barrikako Elorduy nagusien egoitza.\nEkonomia 2009-09-22 19:48\nKaleratutako langileak hartu beharko ditu Getxoko garabi enpresa berriak\nUkberri\t Getxoko Gobernu Taldeak gaur onartu du ibilgailuak garabiaz kaleetatik erretiratzeko zerbitzua enpresa berri bati emateko lehiaketa zabaltzea. Kontratuak lau urteko iraupena izango du eta aurrekontua urteko 170.000 eurokoa izango da (aurreko enpresarekin 244.000 urtekoa izan zen). Halere, baldintza-pleguan jasotzen denez, orain arte garabi zerbitzua ematen zuten 6 langileak (4 behin-betiko langile eta 2 behin-behinekoak) hartu beharko ditu enpresa berriak. Hain zuzen ere, hori zen oposizioko alderdiek eskatzen zuten baldintzetako bat. Getxoko PSE-EEk biharko osoko bilkurarako aurkeztu zuen auzi horren gaineko mozioa, tokiko arduradunei garabi zerbitzua "modu kaskarrean kudeatzea" egotziz. Dirudienez, udal batzarra egin baino egun bat lehenago erabakita utzi nahi izan dute gaia agintari jelkideek. Duela hiru urtetik zerbitzua zeraman enpresari maiatzean amaitu zitzaion kontratua. Hala ere, abuztuaren 21era arte arduratu zen garabiaz. Kontratua ez luzatzeko, enpresak eta Udalak hartutako erabakiak, kalean utzi zituen sei langileak. Ordutik, hainbat elkarretaratze egin dituzte udaletxe aurrean. ELAk salatu zuenez, Leioako garabia dabil orain Getxo udalerriko kaleetatik kotxeak eramaten. Argazkian, garabi bat autoa eramaten Leioan.\n‹‹ Aurrekoak 1 2 3 4 ... 47 48 49 50 51 52 53 54 ... 72 73 74 75 Hurrengoak ››


Molekulek, haien errotazio-bibrazio mugimenduak aldatzerakoan, erradiazio infragorria igortzen edo xurgatzen dute. Momentu dipolarrean aldaketa gertatzen da, eta horrek molekularen bibrazioa exzitatzen du. Eremu infragorriko fotoien transmizio eta xurgapena neurtzeko Espectroskopia infragorria erabiltzen da.\nErradiazio infragorria prozesu industrial, zientifiko, militar, komertzial eta medikoetan erabiltzen da. Erabilpen militarren artean, zaintza lanetarako eta jarraipenerako erabiltzen da. Hauetaz aparte, efizientzia termikoaren analisia egiteko, ingurugiroaren gainbegiratzea egiteko, instalakuntza industrialen inspekzioa egiteko, urruneko tenperatura detekzioak egiteko, komunikazio alambrikorako, aurreikuspen meteorologikoak egiteko eta espektroskopiak egiteko erabiltzen dira izpi infragorriak.\n1 Definizioa eta espektro elektromagnetikoarekin duen erlazioa\n3 Izpi infragorrien erabilpena\n3.1 Infragorri hurbila\n3.2 Gaueko ikusmena\n3.4 Tratamendu fisioterapikoa\nDefinizioa eta espektro elektromagnetikoarekin duen erlazioaAldatu\nInfragorriaren eta espektro elektromagnetikoaren arteko erlazioa\nErradiazio infragorria ikusgaia den espektro ikusgaieko kolore gorriaren muga nomiletik (700 nanometro) milimetro baterarte (1 mm) hedatzen da. Uhin luzera eremu horrek, gutxi gorabehera 430 THz- 300 GHz bitarteko frekuentziari dagokio. Infragorriaren azpitik, espektro elektromagnetikoaren parte diren mikrouhinak kokatzen dira.\nsailkapenaErradiazio infragorria hiru tartetan banatzen da, uhin-luzeraren arabera:\nIzpi infragorrien erabilpenaAldatu\nInfragorri hurbila espektro infragorriaren uhin luzera laburrenari deritzo, infragorri ertainaren eta argi ikusgaiaren artean hedatzen denari, gutxi gorabehera 800-2500 nanometroren artekoa, nahiz eta unibertsalki ez dagoen onartutako definiziorik.\nAstronomian infragorri hurbilen espektroskopia, izar hotzen atmosferak aztertzeko eta izarraren espektroa zein motatakoa den jakiteko erabiltzen da.\nInfragorri industrial igortzaileak: Erabilpena, pinturak edo paperak lehortzeko, plastikoak termikoki finkatzeko eta beira manipulatzeko (kurbaturak, laminak,...) beste batzuen artean. Lau infragorri igortzaile bereizten dira, erabiltzen dituzten uhin luzeren arabera:\nUhin laburreko infragorri igortzaileak\nUhin ertain azkarreko infragorri igortzaileak\nUhin ertaineko infragorri igortzaileak\nUhin luzeko infragorri igortzaileak\nIkusgaia den argia nahikoa ez denean, gaueko ikusmen materialean erabiltzen da objektuak ikusteko. Objektuek igorritako erradiazioa jasotzen dute eta hau pantaila batera isladatzen da, ingurugiroko argiaren fotoiak elektroi bihurtzen dituen prozesu bat jarraituz, non elektroi horiek ondoren, prozesu kimiko eta elektriko baten bitartez argi ikusgaian birsortzen diren. Argi infragorriaren edo gaueko ikusmenak eta irudi termikoak ez dira haien artean nahastu behar, azkenengo honek irudiak sortzen ditu objektu ezberdinen artean antzeman daitezkeen tenperatura ezberdintasunen bitartez, hauek igortzen duten erradiazio infragorria (beroa) islatuz.\nTermografia objektuaren tenperatura antzemateko erabilita\nErradiazio infragorria objektuen tenperatura antzemateko erabil daiteke distantzia batera, hauen igorketa ezaguna bada. Termografia (irudi termikoa) erabilpen militar eta industrialetarako erabiltzen da gehien bat, baina geroz eta erabilera publikoagoa bereganatzen doa, kamara infragorrien agertzearekin batera, ibilgailuetan erabiltzen diren kameratan, hauen produkzio kostua merkeagoa baita. Kamara termografikoek espektro elektromagnetikoaren eremu infragorriko erradiazioa antzematen dute (9.000-14.000 nanometro inguru) eta erradiazio horien irudiak sortzen dituzte. Jakinda, erradiazio infragorria objektu bakoitzak duen tenperaturaren arabera igortzen dela, Gorpu beltzaren erradiazio legea jarraituz, termografiak, argi ikusgairik gabe ingurua “ikusteko” aukera ematen du. Objektu baten tenperaturaren igoerarekin batera, honen erradiazio kopurua ere handitzen da, termografiak tenperatura aldaketa horiek antzematea ahalbidetzen duelarik.\nErradiazio infragorriaren bitartezko tratamendua jasotzen ari den pazientea\nIzpi infragorrien bitartezko terapia, termoterapia printzipioarekin lotuta dago, eta erradiazioaren aplikazioaren bitartez, beroa lortu nahi da. Izpi infragorriak, frekuentzia eta uhin luzera konkretuekin erabiltzen dira, pertsonaren azala zeharkatzea bilatuz, 2-10mm tako sakonerara gutxi gorabehera. Sortutako beroak, odol zirkulazioa handiagotu, zeluletara heltzen den oxigeno kopurua handitu eta nutriente berriak sortzen laguntzen du, ehunen erreparazioa eta zelulen erregenerazioa bultzatuz. Terapia hau, ez da inbaditzailea, ez du eragin desiragaitzik sortzen, ez du minik egiten eta tentsio muskularra murrizteko, odol zirkulazioa hobetzeko, mina arintzeko eta immunitate sistema hobetzeko erabiltzen da besteak beste.\nIzpi infragorriak helburu terapeutikoekin erabiltzeko, hauek zelan, noiz eta norekin aplika daitezkeen ezagutu behar dira, osasun arloko profesionalek aplikatu behar dituzte edo hauek emandako argibide eta jarraibide zehatzak jarraituz aplikatu beharko dira. Arazo, min edo patologia ezberdinen aurrean, erabiliko den tratamendu denbora, izpi infragorrien uhin luzera eta tratamenduaren aplikazio tokia, aldagarriak izango dira, beraz beharrezkoa izango da aldez aurretik, hauek iturri fidagarrietan kontsultatzea, tratamenduaren eraginkortasuna bermatzeko eta efektu desiragaitz edo kalteak prebenitzeko.\n↑ «Infrared Spectroscopy» web.archive.org 2007-10-27 (Noiz kontsultatua: 2022-03-10).\n↑ a b «How Does Night Vision Work? Systems and Generations | ATN Corp» www.atncorp.com (Noiz kontsultatua: 2022-03-10).\n↑ (Gaztelaniaz) Rayos infrarrojos en fisioterapia - Fisiocasa. 2021-03-02 (Noiz kontsultatua: 2022-03-10).\nAzken aldaketa 11 ekaina 2022(e)an, 22:16(e)tan\nOrriaren azken aldaketa: 11 ekaina 2022, 22:16.


Arratia: Itsu eta gor: Karmele Jaio\nLAGUN batek gutuna idatzi dio duela gutxi hil den bere aitari. Aste honetan 90 urte bete behar zituen aitak eta hura zoriontzeko modu bat izan da. Gutun horretan aitaren historia gogoratzen du semeak, nola hamaika urterekin bere aitak ume izateari utzi behar izan zion derrigorrez. 1937ko maiatzean, gerratik ihesi, Bilboko portuan Habana ontzia hartu zuen ume horietako bat zen bere aita, eta gutunean hainbat alditan berari kontatu dion une latz eta beldurgarri hori deskribatzen du nire lagunak.\nNola gurasoak lurrean utzi eta ontziratu ziren bera eta bere arreba gaztea; nola esan zion haren aitak, negar malkotan, bere eginkizun handiena arreba txikia zaintzea zela; nola eusten zion indarrez arrebak besotik, beldurrez, neska-mutilez gainezka zegoen ontzi hartara igo bitartean… Lagunak idatzitako gutuna benetan da hunkigarria, eta irakurtzean, ezinezkoa egin zait norbera halako egoera batean imajina-tzea, edo norberaren seme-alabak. Zoratzeko modukoa egiten zait halako zerbait bizi izan beharra, izugarria.\nLagunaren gutuna irakurri ondoren, hasiera batean pentsatu dut: eskerrak iraganaz ari garen, eskerrak ez dugun guk horrelako egoerarik bizi izan behar. Baina laster pentsatu dut ez dela benetan iraganeko ezer. Milaka errefuxiatu ari dira egunero, gaur egun, halako egoerak eta lazgarriagoak bizitzen. Ezin dut burutik kendu 10.000 ume errefuxiatu “galduta” daudela, inork ez dakiela non dauden; ezin dut burutik kendu nola eskaintzen zuen ama batek bere alaba txikia, “eraman ezazue, salbatu ezazue” esanez; ezin ditut imajinatu neguko hotzak, euriak bustitako mantak.\nMundu zibilizatuak ez du zibilizazioaren gerizpetan gertatzen direnak ikusi nahi; mundu aurreratuak ez du negar eta garrasi batzuentzako belarririk; goi mailako munduak ez du bere sofa erosoaren azpian pilatzen doazen hautsak errekonozitu nahi. Itsu eta gor dago.


Euskararen ginkana sarean da! Euskararekin ondo pasatu nahi al duzu? | Euskara\n> berriak, ekimenak, teknologia, zozketak\t> Euskararen ginkana sarean da! Euskararekin ondo pasatu nahi al duzu?\tEuskararen ginkana sarean da! Euskararekin ondo pasatu nahi al duzu?\n2011(e)ko Azaroak 10\nKutxa Ekoguneak, Euskararen Udal Patronatuarekin elkarlanean Euskararen Ginkana lehiaketa abiarazi zuen iragan astean. Esteka honekin jakitera ematen genizuen lehiaketa honen berri. Astero parte hartzaileek www.euskararenginkana.net webean euskarari buruzko galdera edo proba bati erantzun beharko diote. Lehiaketa gazteei zuzenduta dago bereziki eta banaka jokatu behar da. Modu erraza eta polita euskaraz jolasteko ezta? Ba hori ez da dena, sariak baitaude jokoan. ¡Animatu eta eman izena, sare sozialetan eta teknologia berrietan euskararen presentzia gehitzea beharrezkoa da eta!\nEta atzo bertan Hiru3 eitb.com.eko atari berriaren berri ematen genizuen, Interneten marrazki bizidunak ikusteko aukera zabala eskaintzen duen orria. Aurrerantzean, beraz, Dragoi Bola, Shin Chan, Doraemon… ETB-3n gaur egun emititzen diren marrazkiak edozein momentutan Internet bidez ikusteko aukera dago, eta soilik klik eginez zure marrazki bizidun edo saiorik gustukoena ikus dezakezu! Raquel Ibarluceak, pozik, horrela esaten zigun: “Hau bai ona! nere semi Mikeleri asko gustatzen jako Txirri,Mirri, eta Txiribiton ikusten eta Amerikatan bakarrik ikusi leike dogu Domeketan”. Gu ere izugarri pozten gara, Raquel, telebista euskaraz ikustea euskaldunontzat berri bikaina baita!! Honekin amaiera emango diogu gure gaurko postari. Euskara maite baduzu eta euskalduna bazara, parte hartu gure Facebookeko orrialdean, gure hizkuntzaren inguruko albisteak biltzen ditugu eta txoko honetan, eta ondoren, blog honetan biltzen ditugu zuek esandakoak. Aupa zuek!! Ondo ondo pasa egun hauek eta eskerrik asko!!\nCategories: berriak, ekimenak, teknologia, zozketak\tTags: abenduaren 3a, Doraemon, Dragoi Bola, etb3, euskaldunok euskaraz, Euskararen eguna, euskararen ginkana, euskararen naziarteko eguna, euskararen udal patronatua, Hiru3, internet, interneten marrazki bizidunak, kutxa ekoguneak, sare sozialak, Shin Chan, txirri mirri eta txiribiton\tIruzkinak (0)


Aniztasuna: hizkeren berba-mintzoak - Euskaltzaindiaren II. Nazioarteko Dialektologia Biltzarra - Euskaltzaindia\nAniztasuna: hizkeren berba-mintzoak - Euskaltzaindiaren II. Nazioarteko Dialektologia Biltzarra\nJardunaldien helburu nagusiak:\nGaur egun nazioartean dauden dialektologia alorreko ikerketa eta egitasmoak ezagutu, eta horien nondik norakoen berri izan.\nDialektologiak etorkizunean Euskaltzaindian izan ditzakeen iker-ildoak zehazteko hausnarketa lagungarriak geureganatu.\nHizkuntza-atlasen corpusak izan dezaketen etorkizunaz eta erabilgarritasunaz hausnarketa egin.\nJardunaldiaren atal nagusiak:\nGaur egungo nazioarteko dialektologia egitasmo nagusiak.\nHizkuntzaren bariazioari eta faktore eragileei buruzko ikerketak.\nHizkuntza-atlasen corpusak. Etorkizuna eta erabilgarritasuna.\nGuztira 17 hizlari egongo dira. Arestian aipatutako atal bakoitzean txostengile nagusi bat egongo da eta, ostean, bi, hiru edo lau kidek osaturiko mahai-inguruak.\nHizlariak euskaldunak, estatutik etorritakoak eta nazioartekoak izango dira.\nAtal bakoitzeko hizlari nagusiak:\nXarles Videgain. Euskaltzain osoa, CNRS-IKER\nJohn Nerbonne. University of Groningeneko\nPilar García Mouton. CSIC\nDatak eta lekua:\n2019ko martxoaren 14 (egun osoz) eta 15 (egun erdiz).\nBilboko Euskal Museoko klaustroan; Miguel de Unamuno plazan.\nBesteak beste, II. Nazioarteko Dialektologia Biltzarraren lehen jardunaldian atlas lingüistiko desberdinen onurak agertu dira. Bihar, bigarren jardunaldiaren baitan, Euskararen Herri Hizkeren Atlasaren X. liburukia aurkeztuko da.\nBingen Zupiria (Kultura sailburua): “Euskara batua ez du Euskaltzaindiak egin, erabiltzaileok egingo dugu edo ez da izango”.\nLorea Bilbao (Bizkaiko Euskara eta Kulturako foru diputatua): "Kontua ez da aldaera bat edo euskara batua, kontua euskara bera da, edonor eroso sentitzeko modukoa izatea”.\nAndres Urrutia (euskaltzainburua): “Batasunak ez du euskararen kaleidoskopioa ukatzen; batasuna osatu eta aberastu egiten da, prisma horren kolore guztiak hartzen dituenean”.


Hirigune barruko zuhaitz bereziak ezagutzeko ibilbide birtualak sortu ditu Geoparkeak - etakitto.eus\nHirigune barruko zuhaitz bereziak ezagutzeko ibilbide birtualak sortu ditu Geoparkeak\nEuropako Geoparkeen Astearen baitan, Deba, Mutriku eta Zumaiako hirigune barruko zuhaitz bereziak ezagutzeko ibilbide birtualak sortu ditu Euskal Kostaldeko Geoparkeak. Deba, Mutriku eta Zumaian norberak bere kabuz egin ahal izateko moduko ibilbideak dira, 3 bat kilometrokoak, eta helburua herri barruko biodibertsitatea ezagutzera ematea da. Ibilbideak euskeraz daude eta familian, lagun artean edo bakarka egiteko diseinatuta daude.\nAzaldutakoaren arabera, “bisita mapa bati jarraituta egingo da eta bertan dago markatuta zuhaitz bereziak non dauden kokatuta. Zuhaitz bakoitzak bere informazio-fitxa dauka, testua, irudia eta audio batez osatuta. Ibilbideak egiteko mapak zuzenean Geoparkearen webgunetik deskargatu daitezke, edota Google Maps aplikazioan ireki”.\nHerri bakoitzerako proposatzen den paseoa bertako Turismo Bulegotik abiatzen da eta 10 bat zuhaitz ezagutzeko aukera ematen du: “Guztira 23 espezietako 28 zuhaitz identifikatzeko aukera izango duzu, besteak beste, lizarra, magnolia, artelatza, hagina, makal beltza edota sekuoia luzea”.\nHiru ibilbideak mapa formatuan daude eskuragarri geoparkea.eus webgunean, aktualitatea atalean:\n« Klub Deportiboa herritarrei eta bazkideei zerbitzua ematen hasteko prest dago Esther Velasco zinegotzi sozialistak dimisioa eman du »


Hasierako sensatzio onak Jostaldin | MPB | CMPV\nHasierako sensatzio onak Jostaldin\nHondarribiako Jostaldi pilotalekuak zesta-punta jaialdi polita izan zuen, Jai Alai World Tourrerako puntuagarria den `Hondarribiako Grand Slam` probaren lehen jardunaldiarekin.\nHondarribiarrek hamalau urte daramatzate zesta-puntaz gozatzen, eta gogotsu zeuden, koronabirusaren erruz uda guztietako proposamena jaso ez dutelako. Azkenik, Jai Alivek, Udalak eta Hondarribiko Pilota Eskolak txapelketa hau antolatu dute. 200 ikusle inguru bertaratu ziren Jostaldi pilotalekura, pertsonen arteko distantziaren neurriak betez, eserlekuetako batzuk baliogabetu dituztelako.\nLehen partidan Goikoetxea-Irastorza ziren faborito nagusiak Barandika-Mancisidor bikotearen aurka, baina garaipena lortu arteko bidea ez zitzaien erraza izan, 15-10 eta 15-13. Mancisidor gazteak oso maila ona eman zuen, eta laster onenen mailan egon daitekeela erakutsi zuen. Tantoak oso parekatuak izan ziren eta beteranoak ezin izan ziren inoiz lasaitu.\nLehen setean, 5-5era berdinduta joan ostean, Barandika-Mancisidorrek lehen abisua eman zuten ihesaldi txiki batekin 6-9ra arte. Gorriek erreakzionatu zuten eta markagailuari buelta eman zioten, seta 15-10 apuntatuz. Bigarrenean, berriz ere urdinek abantailak izan zituzten, baina hasieran oso txikiak izan ziren. Goikoetxea-Irastorzak ez zuten ezustekorik nahi eta 7-6 berdinketatik 11-6ra joan ziren. Bazirudien seta poltsikoan zutela, 14-11koan ere bai, baina emozioa izan zen ia amaierara arte, 15-13.\nBigarren partidan, B multzoko bi bikote izan ziren aurrez aurre: Olharan-Etcheto eta Olha-Del Río. Garaipena Olharan-Etcheto bikotearentzat izan zen 13-15, 15-8 eta 5-4.\nLehen seta Olha-Del Ríorentzat izan zen, atzelariaren agerpen nabarmenarekin, bere burdinazko eskuin besoa paseatzera atera eta bere aurrerapena erakutsi zuen, izan ere, partidako nabarmenena izan zen. 13-15 irabazi zuten urdinek, 9-7 iraulita.\nUrdinen joera bigarren seteko lehen momenturarte mantendu zen, baina Olharan-Etchetok 2-3koaren ostean markagailuan aurrea hartu zuten, 6-3. Partida parekatua izan zen 8-6 arte, ondoren, gorriek nabarmen aurrera egin zuten seta 15-8 bukatu zelarik.\nBerdinketa hausteko seta elektrikoa eta oso parekatua izan zen. 1-0, 1-2, 2-2, 2-3, 4-3, 4-4 eta azken 5-4a Etchetoren bi paretarekin, bertara Olha iristen zena, baina sarearekin topo egiteagatik ezin izan zuena.\nHurrengo ostiralean, ‘Hondarribiako Grand Slam’ txapelketaren bigarren jardunaldia jokatuko da Jostaldin, A multzoko Goikoetxea-Irastorza vs Beaskoetxea-Lopez eta B multzoko Olharan-Etcheto vs Hormaetxea-Minvielle partidak jokatuta. Ligaxkak urriaren 2an osatuko dira, hil horren 9an multzo bakoitzeko bi onenen artean jokatuko dira finalerdiak eta 16rako programatuta dago finala. Datorren ostiraletik aurrera, ETBk gelditzen diren emanaldi guztiak eskainiko ditu.


Txina Txinako Fabrika Salmenta Gehieneko Espezialitateen Formaren Leihoa Lapurraren Froga Beiradun fabrikatzaile eta hornitzaileekin |North Tech\nLeiho bereziek forma hauek dituzte:\nTriangelua / Trapezio / Zirkulu laurdena / Zirkulua / Oktogonoa / Pentagonoa / Eliptikoa / Arkua / Hexagonoa\nForma berezietako bat erabiliz, zure leihoa ezin hobeto molda daiteke zure etxeko diseinuan, leihoaren neurri zehatzetara eraiki beharrik gabe.\nEspezialitateko formako leiho batek zure etxeko fatxadan interesa eta berezitasuna gehi diezazkioke.Zure etxeko zati jakin bati arreta erakar diezaioke eta leiho-tamaina estandarrean lortu ezingo litzatekeen etxearen atal bati argia gehi diezaioke.\nLeiho berezien tamainak leiho produktu estandar batekin konbinatuta zure itxura maximizatzen lagun dezake.Alboan jarri argazki-leiho bat leiho berezi txikiagoekin pantaila bakarrerako.\nLeihoen tamaina estandarrez gain, beira-paketeek, moztu-aukerek eta sareta-motek zure leihoak paregabe bihurtu ditzakete.\nNorth Tech leihoen ateak oso erabiliak dira bizitegi-eraikinetan, merkataritza-eraikinetan eta beste eraikin publiko batzuetan, etxe pribatuak, apartamentuak, hotelak, bulego eraikinak, eskola, merkataritza-eraikinak, ospitaleak, geltokiak, etab. Azken urteotan, North Tech-ek esportatu zituen. Hainbat motatako aluminiozko leihoak, leiho lerragarriak, leiho bikoitzak, leiho bikoitzak, toldoen leihoak, okertu eta biratu leihoak, leiho finkoak, zintzilikatutako leihoak eta beste leiho mota batzuk.\nAurrekoa: AEBetako merkatuan ziurtatutako kalitate handiko aluminiozko egitura etxe pasiboen fabrikazioa\nHurrengoa: Aluminiozko aleazioko ate lerragarri automatikoko sistema 2/3/4 panela erabilitako kanpoko ateak salgai\nKanpoko Lehio Swing


Irekia Eusko Jaurlaritza - Gobierno Vasco :: 116111 telefonoak bere hedapena zabaldu du Tuentiko kanpaina baten bidez\n116111 telefonoak bere hedapena zabaldu du…\nEnplegu eta Gizarte Gaietako Sailak "YO CONOZCO A ALGUIEN QUE... / NEUK EZAGUTZEN DUT NORBAIT..." kanpaina jarri du gaur abian, Tuenti gizarte‑sarearen bidez, haurren eta nerabeen tratu txarrei laguntzeko 116111 Zeuk Esan zerbitzuaren erabilera sustatzeko. Kanpaina horretan gatazka- eta babesgabetasun-egoerak eta arazoak ematen dira ezagutzera, nork bereak eta besteenak.\nGizarte-sareak baliabide egokiak dira haur eta nerabeen beharrizanei erantzuteko eta haien garapen pertsonala hobetzen lagunduko dieten baliabideak eta tresnak emateko. Interneteko kanpaina horren bidez, Sailak 116111 Zeuk Esan zerbitzua sustatu nahi du; izan ere, duela urte eta erdi eskas -2010eko urrian- abian jarri zenetik 2.223 kontsulta jaso ditu jada.\nLoli Garcia Familia eta Komunitate Politikarako zuzendariaren iritziz, "kanpaina honek gogorarazten die Euskadiko nerabeei haien lagunak edo inguruneko haur eta nerabeak nozitzen ari diren egoera zailak edo babesgabetasuna jakitera emateko". Istorio horietako batzuk, benetakoak baina anonimoak, 116111 telefonoan erantzun diren kontsulten adibide gisa erabiliko dira apirilaren 16tik aurrera gizarte-sareen eta zerbitzuaren www.euskadi.net/zeukesan webgunearen bitartez zabalduko diren bideoetan.\nGazteek laguntza-zerbitzuari egiten dizkioten kontsultak, batez ere, harremanei buruzkoak dira; afektibo-sexualak, familiarrak eta berdinen artekoak. Horrez gain, ondoeza emozionalari buruzko kontsultei erantzutea izan da orientazio-zerbitzuan lan egiten duten profesionalen zeregin nagusietako bat.\nHorren ildotik, 116111 laguntza-zerbitzua erreferentzia bihurtu da herritarren sektore horrentzat; izan ere, bizitzen ari diren egoerak, bestela nekez konponduko liratekeenak, bideratzen laguntzen die.\nimagen_campana.pdf 40 KB (application/pdf)